
	讬讛讜讚讛 诪讞讜拽拽讬. 讬砖 诪拽砖讛 讗诪讗讬 诇讗 诪讬讬转讬 诪讚讻转讬讘 讘转讜专讛 讚讻转讬讘 诇讗 讬住讜专 砖讘讟 诪讬讛讜讚讛 讜诪讞讜拽拽 诪讘讬谉 专讙诇讬讜 (讘专讗砖讬转 诪讟) 讜讬''诇 讚讛讛讬讗 讘讘专讻讛 讛讜讗 讚讻转讬讘 讗讘诇 诪讛讗讬 拽专讗 诪讬讬转讬 砖讻讱 讛讬讛 砖讘讬讛讜讚讛 讬砖 诪讞讜拽拽讬诐: 讗诇讗 讻讛谉 砖讝讻讛 讘讜 砖讞专讬转 讝讜讻讛 讘讜 注专讘讬转. 转讬诪讛 诇讬 讜讛讗 注''讻 讛讬讛 爪专讬讱 诇讛驻讬住 注专讘讬转 讘砖讘讬诇 住讬讚讜专 砖谞讬 讙讝讬专讬谉 砖讗讜转诐 砖诇 讘讜拽专 讛讬讜 讘讻讛谉 讛讝讜讻讛 讘转专讜诪转 讛讚砖谉 讜砖谞讬 讻讛谞讬诐 讝讜讻讬谉 讘讛谉 讘注专讘 讜讗讬谉 诇转专抓 讚诪讜讚讛 讛讜讗 讚讘砖讘讬诇诐 诪驻讬讬住讬谉 诇注专讘 讜诇讗 讗转讗 诇讗砖诪讜注讬谞谉 讗诇讗 讚讘讛谞讱 注讘讜讚讜转 砖讬砖 讚讜讙诪转谉 讘讘拽专 诇讗 讛讬讜 诪驻讬讬住讬谉 讚讗诐 讻谉 讻讬 驻专讬讱 讘住诪讜讱 讜诇诪讗讬 讚住''讚 诪注讬拽专讗 谞驻讬砖讬 诇讛讜 驻讬讬住讜转 诇专' 讬讜讞谞谉 诇专砖讘''讬 谞诪讬 转讬拽砖讬 讻讬讜谉 讚诪驻讬讬住讬 讘注专讘 讘砖讘讬诇 砖谞讬 讙讝讬专讬 注爪讬诐 讗''讻 谞驻讬砖讬 诇讛讜 驻讬讬住讜转 讜讚讜讞拽 讛讜讗 诇讜诪专 讚讛谞讱 转专讬 诪讚砖谉 诪讝讘讞 讛驻谞讬诪讬 讜诪谞讜专讛 砖讛讬讜 讘驻讬讬住 砖诇 转诪讬讚 讛砖讞专 讜诇讗 讛讬讜 讘注专讘 讛诐 讛讬讜 讝讜讻讬谉 讘讙讝讬专讬谉 讘注专讘 谞诪爪讗 砖诇讗 讛讬讜 爪专讬讻讬谉 诇讛驻讬住 讘砖讘讬诇 讛讙讝讬专讬谉 诇注专讘 讻讬 讚讜讞拽 讛讜讗 诇讘讚讜转 讚讘专 讝讛 诪讚注转讬谞讜 讗诇讗 谞专讗讛 讚诇专讘讬 讬讜讞谞谉 驻砖讬讟讗 诇讬讛 讚诪爪驻专讗 诪驻讬住讬谉 谞诪讬 注诇 砖谞讬 讙讝讬专讬谉 砖诇 讘讬谉 讛注专讘讬诐 讻讬讜谉 讚讗讜转讜 驻讬讬住 砖诪驻讬住讬谉 诇转诪讬讚 讛砖讞专 诪讛谞讬 谞诪讬 诇讘讬谉 讛注专讘讬诐 住讘专讗 讛讜讗 砖讬驻讬住讜 讗讝 讻诪讜 讻谉 诇爪讜专讱 讙讝讬专讬谉 砖诇 讘讬谉 讛注专讘讬诐 讜讛讗 讚诇讗 讞砖讬讘 诇讛讜 讘诪转谞讬' 讘驻讬讬住 讛砖谞讬 讬''诇 讚诇讗 讞砖讬讘 讗诇讗 讬''讙 讻讛谞讬诐 讛讝讜讻讬谉 讘讜 讘驻讬讬住 讛砖谞讬 诇爪讜专讱 转诪讬讚 砖诇 砖讞专 讗讘诇 诇诪讗讬 讚住''讚 诪注讬拽专讗 讚诇讻诇 注讘讜讚讛 砖诇 讘讬谉 讛注专讘讬诐 讞讜讝专讬谉 讜诪驻讬住讬谉 讛讜讛 住''讚 砖讘注专讘 诪驻讬住 诇讜 讚讗诪讗讬 诪驻讬住讬谉 诇讜 砖讞专讬转 讻讬讜谉 讚诇讗 诪讛谞讬 驻讬讬住 讚砖讞专讬转 诇砖诇 讘讬谉 讛注专讘讬诐 诪讬讚讬 讜注讜讚 诇讬砖谞讗 讚讘专讬讬转讗 讚拽转谞讬 讻讱 诪驻讬讬住讬谉 诇讜 注专讘讬转 诪砖诪注 砖讘注专讘 诪驻讬讬住讬谉 讜讗''讻 谞驻讬砖讬 诇讛讜 驻讬讬住讜转: 讜讛转谞讬讗 讻讚专讱 砖诪驻讬讬住讬谉 诇讜 砖讞专讬转. 驻讬' 讜讛讻讗 诇讗 诪爪讬 诇砖谞讜讬讬 讘拽讟讜专转 诪讚拽转谞讬 诇讜 诇砖讜谉 讝讻专 讗诇诪讗 诇转诪讬讚 拽讗诪专 讚讗讬 讘拽讟讜专转 讛讜讛 诇讬讛 诇诪讬转谞讬 诇讛 诇砖讜谉 谞拽讘讛: 讚转谞谉 专讗讘''讬 讗讜诪专 讛诪注诇讛 讗讬讘专讬诐 讻讜'. 讚转谞谉 讙专住讬谞谉 诪砖谞讛 讛讬讗 讘转诪讬讚 驻''讛 [诪''讘] (讚祝 诇讘:) 讜诇注讬诇 讘驻''拽 (讚祝 讬讚:) 讚驻专讬讱 住转诪讗 讚转诪讬讚 讗讚讬讜诪讗 讜诪砖谞讬 诪讗谉 转谞讗 讬讜诪讗 专''砖 讗讬砖 讛诪爪驻讛 讛讬讗 诪砖讜诐 讚讗砖讻讞谉 讚驻诇讬讙 讗讞讚讗 住转诪讗 讚转诪讬讚 讚转谞讬讗 专''砖 讗讬砖 讛诪爪驻讛 诪砖谞讛 讘转诪讬讚 诇讗 讛讜讛 诪爪讬 诇诪讬诪专 专讗讘''讬 讛讜讗 讚驻诇讬讙 讛讻讗 讗住转诪讗 讚转诪讬讚 讚拽讗 转谞讬 讘专讬砖讗 讛专讘讬注讬 讞讚砖讬诐 注诐 讬砖谞讬诐 诪讬 诪注诇讛 讗讬讘专讬诐 诪讻讘砖 诇诪讝讘讞 讜讛讚专 拽转谞讬 专讗讘''讬 讗讜诪专 讛诪注诇讛 讗讬讘专讬诐 讜讻讜' 讚讛讗 讗住转诪讗 讚讬讜诪讗 谞诪讬 驻诇讬讙 讚讘诪转谞讬转讬谉 谞诪讬 拽转谞讬 讛专讘讬注讬 诪讬 诪注诇讛 讗讬讘专讬诐 讜讗讜拽诪讛 讚诇讗 讻专讗讘''讬 讜讗注''讙 讚讗讬讻讗 谞诪讬 住转诪讗 讚诪转谞讬' 讻专讗讘''讬 讚拽转谞讬 转诪讬讚 拽专讘 讘转砖注讛 讜驻专砖''讬 讚住转诪讗 讻专讗讘''讬 讗讬谉 谞专讗讛 诇驻专砖 讻谉 讚讗''讻 讛''诇 诇讛砖''住 诇讗拽砖讜讬讬 专讬砖讗 专讘谞谉 讜住讬驻讗 专讗讘''讬 讜诇讬砖谞讬 讗讬谉 专讬砖讗 专讘谞谉 讜住讬驻讗 专讗讘''讬 讜谞讛讬 讚诪专讬砖讗 讚专讬砖讗 讚拽转谞讬 讬''讙 讻讛谞讬诐 讝讜讻讬谉 讘讜 诇讗 拽砖讬讗 诇谉 讚诇专讘谞谉 讛讜讜 诇讛讜 讬''讚 注诐 讛诪注诇讛 讗讬讘专讬诐 诪讻讘砖 诇诪讝讘讞 讜讗''讻 转拽砖讬 专讬砖讗 讜住讬驻讗 专讗讘''讬 讜诪爪讬注转讗 专讘谞谉 讚讛讛讬讗 讗讬讻讗 诇砖谞讜讬讬 讚讗转讬讗 讗驻讬诇讜 讻专讘谞谉 讜诇讗 拽讗 讞砖讬讘 讗诇讗 讬''讙 讻讛谞讬诐 讛讝讜讻讬谉 讘驻讬讬住 讛砖谞讬 讗讘诇 诪注诇讛 讗讬讘专讬诐 诪讻讘砖 诇诪讝讘讞 讛讛讜讗 驻讬讬住 专讘讬注讬 讘讗驻讬 谞驻砖讬讛 讛讜讗 诪讬讛讜 讛讗 拽砖讬讗 专讬砖讗 专讘谞谉 讜住讬驻讗 专讗讘''讬 讻讚驻专讬砖讬转 讜谞专讗讛 讚转诪讬讚 拽专讘 讘讟' 诇讗 讛讜讬讗 住转诪讗 讻专讗讘''讬 讗诇讗 诪砖讜诐 讚讘注讬 诇诪讬诪专 诇讗 驻讞讜转 讜诇讗 讬讜转专 拽讗诪专 诇讬讻讗 诇诪''讚 砖讬讛讗 转诪讬讚 拽专讘 讘驻讞讜转 诪讟' 讗讘诇 讬' 诇讗 讛讜讬 讻诇 砖注转讗 讚讝讬诪谞讬谉 讚讘讛注诇讗转 讗讬讘专讬诐 诪讻讘砖 诇诪讝讘讞 讝讻讛 讗讞讚 诪讛谞讱 砖讝讻讜 诇讛讜诇讬讱 诇讻讘砖 讗讘诇 讘爪讬专 诪讟' 诇讗 讛讜讜 讜讘讞讙 讘爪讬专 诪讬' 诇讗 讛讜讜 讜讻谉 讻讜诇诐 讗讘诇 讗讬谉 诇驻专砖 讚诇讗 拽讗 讞砖讬讘 讗诇讗 讛讜诇讻转 讗讬讘专讬诐 诇讻讘砖 讚讛讗 拽讗 讞砖讬讘 谞诪讬 爪诇讜讞讬转 诪讬诐 讜讘讝讬讻讬谉 讜讙讝讬专讬谉 诪讬讛讜 诪爪讬 诇诪讬诪专 讚诇讗 拽讗 讞砖讬讘 讗诇讗 转讞讬诇转 讛讜诇讻讜转 讘讬谉 讚讗讬讘专讬诐 讘讬谉 讚爪诇讜讞讬转 诪讬诐 讘讬谉 讚讘讝讬讻讬谉 讗讘诇 讙诪专 讛讜诇讻转 讗讬讘专讬诐 诪讻讘砖 诇诪讝讘讞 诇讗 拽讗 讞砖讬讘 讜专讗砖讜谉 谞专讗讛 讬讜转专: 诪拽讜诐 砖讻讬谞讛 诇讗讜 讗讜专讞 讗专注讗. 讗驻讬诇讜 专讗讘''讬 讚拽住讘专 讛讻讗 讚诇讗讜 讗讜专讞 讗专注讗 谞专讗讛 讚诪讜讚讛 讛讜讗 讘讛讛讬讗 讚转诪讬讚 [谞砖讞讟] (讚祝 住讚.) 讘注专讘 讛驻住讞 砖讞讟 讬砖专讗诇 讜拽讬讘诇 讛讻讛谉 谞讜转谞讜 诇讞讘讬专讜 讜讞讘讬专讜 诇讞讘讬专讜 讜讻讜' 注讚 讜讛讻讛谉 讛拽专讜讘 讗爪诇 讛诪讝讘讞 讝讜专拽讜 讝专讬拽讛 讗讞转 讻谞讙讚 讛讬住讜讚 讜诪驻专砖 讘讙诪专讗 讟注诪讗 诪砖讜诐 讘专讜讘 注诐 讛讚专转 诪诇讱 讚讛转诐 诇讗 砖讬讬讱 诇诪讬诪专 诇讗讜 讗讜专讞 讗专注讗 砖讛专讬 讻砖讛讬讛 谞讜转谞讛 诇讞讘讬专讜 诇讗 讛讬讛 讛讜诇讱 诇讜 讗诇讗 讞讜讝专 讜诪拽讘诇 讜诪讜砖讬讟 讜讞讜讝专 讜诪拽讘诇 讜诪讜砖讬讟 砖讛专讬 专讜讘 驻住讞讬诐 讛讬讛 诇讛诐 讗讘诇 讛讬讻讗 砖诪讜诇讬讱 注讚 诇讻讘砖 讜讛讜诇讱 诇讜 讛讛讜讗 讜讚讗讬 诇讗讜 讗讜专讞 讗专注讗: 讜讗讬 诪砖讻讞转 转谞讗 讚转谞讬 讞诪砖 讻讜'. 转讬诪讛 诇讬 诇讬诪讗 讚讛讛讜讗 转谞讗 住讘讬专讗 诇讬讛 讚讞讜讝专讬谉 讜诪驻讬住讬谉 诇转诪讬讚 砖诇 讘讬谉 讛注专讘讬诐 讘注专讘 讚讛砖转讗 讗讬讻讗 讛' 驻讬讬住讜转 讜讬''诇 讚讛''拽 讗讬 诪砖讻讞转 转谞讗 讚转谞讬 讞诪砖 讘砖讞专讬转 讗讬 谞诪讬 讬''诇 讗讬 拽住讘专 讚讞讜讝专讬谉 讜诪驻讬讬住讬谉 诇转诪讬讚 砖诇 讘讬谉 讛注专讘讬诐 讗祝 注诇 讙讘 讚讛驻讬住讜 诇转诪讬讚 砖诇 砖讞专 讗''讻 讛讬讜 讞讜讝专讬谉 讜诪驻讬住讬谉 谞诪讬 诇讛拽讟专转 砖诇 讘讬谉 讛注专讘讬诐 讜谞驻讬砖讬 诇讛讜 驻讬讬住讜转 讟驻讬 诪讞诪砖:





专讘讬谞讜 讞谞谞讗诇

讜讬砖 诪讬 砖讗讜诪专 讘' 转谞讗讬 砖谞讜 诇讛 讗诇讬讘讗 讚专' 讬讜住讬 谞讜转谉 讛驻专讚 砖讛讜讗 讛讞诇讘 注诇 讘讬转 讛砖讞讬讟讛 讻讚讬 诇讻住讜转 讘讜 讟讬谞讜祝 讛讚诐 砖注诇 讘讬转 讛砖讞讬讟讛. 讜讝讛讜 讚专讱 讻讘讜讚 砖诇 诪注诇讛:




讛驻讬讬住 讛砖诇讬砖讬 讞讚砖讬诐 诇拽讟专转. 讬专讜砖诇诪讬 诪注砖讛 讘讗讞讚 砖讬讘砖讛 讝专讜注讜 讜诇讗 讛谞讬讞 诇拽讬讬诐 诪讛 砖谞讗诪专 讬砖讬诪讜 拽讟讜专讛 讘讗驻讱 讜讻诇讬诇 注诇 诪讝讘讞讱 讘专讱 讛' 讞讬诇讜 讜驻讜注诇 讬讚讬讜 转专爪讛. 诪讬讻谉 讗诪专讜 讘' 讻讛谞讬诐 诪转讘专讻讬谉 讘讻诇 驻注诐 讛讞讜转讛 讜诪讻谞讬住 讘诪讞转讛 讜讛诪拽讟讬专. 



转谞讗 诪注讜诇诐 诇讗 砖谞讛 讗讚诐 讘讛 诪砖讜诐 砖诪注砖专转 诪讬 砖讻讘专 讛拽讟讬专. 诇驻讬讻讱 讛讬讜 讗讜诪专讬诐 讞讚砖讬诐 诇拽讟专转. 注讜诇讛 讗注"讙 讚讻转讬讘 讘讛 讻诇讬诇 讘谞讘讬讗讬诐 砖谞讗诪专 讜讬拽讞 砖诪讜讗诇 讟诇讛 讞诇讘 讗讞讚 讜讬注诇讛 注讜诇讛 讻诇讬诇 诇讛' 讜讬讝注拽 砖诪讜讗诇 讗诇 讛' 讻讜'. 



砖讻讬讞讗. 讛拽讟专转 诇讗 砖讻讬讞讗. 



讗诪专 专讘讗 诇讗 诪砖讻讞转 讞讻诐 砖诪讜专讛 讗诇讗 讗讬 诪诇讜讬 讚讻转讬讘 讬讜专讜 诪砖驻讟讬讱 诇讬注拽讘. 讗讬 诪讬砖砖讻专 讚讻转讬讘 讜讘谞讬 讬砖砖讻专 讬讜讚注讬 讘讬谞讛 诇注转讬诐. 讗讘诇 砖讘讟 讬讛讜讚讛 讗注"驻 讚讻转讬讘 讬讛讜讚讛 [诪讞讜拽拽讬] 砖诪讜注讛 讗诇讬讘讗 讚讛诇讻转讗 诇讗 住诇拽讗 诇讛讜. 



讗"专 讬讜讞谞谉 讗讬谉 诪驻讬住讬谉 注诇 转诪讬讚 砖诇 讘讬谉 讛注专讘讬诐 讗诇讗 诪讬 砖讝讻讛 讘讜 砖讞专讬转 讛讜讗 讬讝讻讛 讘讜 注专讘讬转. 讜诪讜转讘讬谞谉 注诇讬讛 讜讛转谞讬讗 讻砖诐 砖诪驻讬住讬谉 诇讜. 讻诇讜诪专 诇转诪讬讚 砖讞专讬转 讻讱 诪驻讬住讬谉 诇讜 注专讘讬转 讜砖谞讬谞谉 讘砖讘转 讛讜讗讬诇 讜诪砖诪专讜转 诪转讞讚砖讜转 讻讚转谞讗 讚讘讬 砖诪讜讗诇 诪砖诪专 讛讬讜爪讗 注讜砖讛 转诪讬讚 砖诇 砖讞专 讜诪讜住驻讬谉 讜讛谞讻谞住 注讜砖讛 转诪讬讚 砖诇 讘讬谉 讛注专讘讬诐 讜讛讘讝讬讻讬谉 讻讜'. 讜讻讬讜谉 砖诪转讞诇驻讬谉 爪专讬讻讬谉 诇讛驻讬住. 



讛拽讟专转 诪驻讬住讬谉 诇讛 讘砖讞专讬转 讜讘讬谉 讛注专讘讬诐. 



讜诇诪讗讬 讚住诇讬拽 讗讚注转讬谉 讻讬 诪驻讬住讬谉 讘讝讛 讜讘讝讛 讜讚诇讗 讻专' 讬讜讞谞谉 谞驻讬砖讜 诇讛讜 驻讬讬住讜转. 讜讗谞谉 诇讗 转谞谉 讗诇讗 讚' 驻讬讬住讜转 讘诇讘讚. 讜驻专拽讬谞谉 讘拽讬讘讜抓 讗讞讚. 讛讬讬谞讜 讗讜诪专讬诐 砖诪驻讬住讬谉 讝讛 讜诇讝讛. 讛驻讬讬住 讛专讘讬注讬 诪讬 诪注诇讛 讗讘专讬诐 诪谉 讛讻讘砖 诇诪讝讘讞. 



讚诇讗 讻专' 讗诇讬注讝专 讘谉 讬注拽讘 讚转谞讬 讘转诪讬讚 驻专拽 讞' 讛诪注诇讛 讗讘专讬诐 诇讻讘砖 讛讜讗 诪注诇谉 注"讙 讛诪讝讘讞 讜诇讗 讛讬讛 诇讛谉 驻讬讬住 讘驻"注. 讗"讻 诇专' 讗诇讬注讝专 讘谉 讬注拽讘 讞住专讜 讛驻讬讬住讜转 讜讗讬谞诐 讗诇讗 砖诇砖讛. 讜讗诪专讬谞谉 讗讬转 诇讬讛 驻讬讬住 讗讞转 诇诪讞转讛. 讜讛讗"专 讬讛讜讚讛 转谞讬 诇讗 讛讬讛 驻讬讬住 诇诪讞转讛 讗诇讗 讻讛谉 砖讝讻讛 讘拽讟专转 讗讜诪专 诇讝讛 砖注诪讜 讝讻讛 注诪讬 讘诪讞转讛. 



讗诪专 专讘讗 专' 讗诇讬注讝专 诇讬转 诇讬讛 讛讗 讚专' 讬讛讜讚讛 讗讜诪专 诇讗 讛讬讛 驻讬讬住 诇诪讞转讛 讗诇讗 驻诇讬讙 注诇讬讛 讜讗诪专 讗讬转 诇讬讛 驻讬讬住 诇诪讞转讛 讘驻"注. 讜诇讗 专' 讬讛讜讚讛 讗讬转 诇讬讛 讛讗 讚专' 讗诇讬注讝专 讚讗诪专 诇讗 讛讬讛 驻讬讬住 诇讗讘专讬诐 诇讛注诇讜转诐 诪谉 讛讻讘砖 诇诪讝讘讞 讗诇讗 讗讜诪专 讛讬讛 诇讛谉 驻讬讬住 讘驻"注. 讜诇诪讞转讛 诇讗 讛讬讛 诇讛 驻讬讬住. 砖讗诐 讬砖 讗讞讚 诪讛谉 砖讗讜诪专 诇讗 讛讬讛 驻讬讬住 诇诪讞转讛 讜诇讗 诇讗讘专讬诐 砖注诇 讛讻讘砖 诇讗 转诪爪讗 讗诇讗 讙' 驻讬讬住讜转.





专讬讟讘"讗

诪转谞讬壮 讛驻讬讬住 讛砖诇讬砖讬 讞讚砖讬诐 诇拽讟讜专转 讜讻讜壮. 讛专讘讬注讬 诪讬 诪注诇讛 讗讬讘专讬诐 诪谉 讛讻讘砖 诇诪讝讘讞. 讜驻诇讬讙壮 讗讚专讘讬 讗诇讬注讝专 讘谉 讬注拽讘 讻讚讗讬转讗 讘讙诪专讗 讚讗讬讛讜 住讘讬专讗 诇讬讛 讚讗讬谉 诇讝讛 驻讬讬住 讘驻谞讬 注爪诪讜 讗诇讗 讛讝讜讻讛 诇讛注诇讜转 诪谉 讛砖讜诇讞谞讜转 讜诇诪讝讘讞 讝讜讻讛 讘讛谉. 讜诪讬讛讜 讗祝 诇专讘讬 讗诇讬注讝专 诇讗 讛讬讛 诪注诇讛 讘驻注诐 讗讞转 诇诪讝讘讞 讗诇讗 讘砖转讬 驻注诪讬诐 讻讚驻专讬砖壮 诇专讘谞谉 讜讻谉 诪讜讻讬讞 讘诪住讻转 转诪讬讚. 讜诇专讘谞谉 讚注讘讚讬 驻讬讬住 专讘讬注讬 诇讛注诇讜转 讗讬讘专讬诐 诪谉 讛讻讘砖 诇诪讝讘讞 驻讬专砖 专砖状讬 讝状诇 讘讻诇 讛砖诪讜注讛 讻讬 讻讛谉 讗讞讚 讛讬讛 诪注诇讛 讛讻诇. 讜诇讚讘专讬讜 讛讗 讚转谞讬讗 诇拽诪谉 砖砖讛 诇讟诇讛 讗讬谞讜 讗诇讗 诇讛注诇讜转讜 诪谉 讛砖讜诇讞谞讜转 诇讻讘砖. 讜讛拽砖讜 讘转讜住驻讜转 讞讚讗 讚砖砖讛 诇讟诇讛 讚讗诪专 拽专讗 讛讬讬谞讜 诇讛注诇讜转讜 诇诪讝讘讞 讻讚讻转讬讘 讜注专讻讜 讘谞讬 讗讛专谉 讛讻讛谞讬诐 讗转 讛谞转讞讬诐 讻讜壮 注诇 讛注爪讬诐 讻讜壮 讗砖专 注诇 讛诪讝讘讞 讜诪讛转诐 讚专砖讬壮 讘讙诪专讗 砖砖讛 诇讟诇讛 讜诪讚讗讜专讬讬转讗 讗讬谉 诇谞讜 砖转讬 讛注诇讗讜转 讗诇讗 诪讚专讘谞谉 讘注诇诪讗. 诪砖讜诐 讘专讜讘 注诐 讛讚专转 诪诇讱 讜讻讚讗讬转讗 讛转诐 讜注讜讚 转谞谉 讘诪住讻转 转诪讬讚 砖讻砖讛讬讛 讻讛谉 专讜爪讛 诇讛拽讟讬专 讛讬讛 注讜诇讛 讘专讗砖 讛诪讝讘讞 讛专讗砖讜谉 讛讬讛 诪讘讬讗 诇讜 专讗砖 讜专讙诇 讜谞讜讟诇讜 诪讬讚讜 讜住讜诪讱 砖转讬 讬讚讬讜 注诇讬讜 讜讝讜专拽讛 诇讗讬砖讬诐 讜讻谉 讛砖谞讬 讜讻谉 讻讜诇诐 讜讛讛讬讗 讜讚讗讬 讗祝 诇专讘谞谉 讛讬讗. 讚讛讗 住转诪讗 转谞谉 诇讛 讜诇讗 讗诪专讜 注诇讛 讘讙诪专讗 讚转讬讛讜讬 专讘讬 讗诇讬注讝专 讜注讜讚 讛讗 讚讗诪专讬壮 诇拽诪谉 讚讟注诪讗 讚专讘谞谉 诪砖讜诐 讘专讜讘 注诐 讛讚专转 诪诇讱 讜讗诐 讗讬谉 诪注诇讛 讗诇讗 讗讞讚 诪讛 讛讚专转 诪诇讱 讬砖 讘讝讛 讗讚专讘讗 讬讜转专 讛讚讜专 砖讬注诇讜讛讜 讛砖砖讛 讛专讗砖讜谞讬诐:



讗诪专 诇讬讛 专讘 驻驻讗 诇讗讘讬讬 诪讗讬 讟注诪讗 讗讬诇讬诪讗 诪砖讜诐 讚讻转讬讘 讻讜壮. 驻专砖状讬 讝状诇 诪讗讬 讟注诪讗 诪注转专讗 讗讬诇讬诪讗 诪砖讜诐 讚讻转讬讘 讘讛 讻诇讬诇 讛专讬 注讜诇讛 讚讗讬转 讘讛 讻诇讬诇 讜诇讗 诪注砖专讗 讜驻专拽讬壮 讚注讜诇讛 砖讻讬讞讗 讘讬讞讬讚讬诐 讜拽专讘讛 注诇 讻专讞讬谉 讘讻讜诇讛讜 讻讛谞讬诐 讜讗讬谉 讛讻诇 专讗讜讬讬谉 砖讬转注砖专讜 讜诪砖讜诐 讛讻讬 诇讗 诪注转专讛 讗驻讬诇讜 诇诪讬 砖专讗讜讬讬谉. 讜讗讬谞讜 谞讻讜谉 讘讟注诐 讻讬 讻诪讜 砖诪转注砖专讬谉 讘拽讟讜专转 讻诇 讛讝讜讻讛 讘讜 讘讬谉 讙讚讜诇 讘讬谉 拽讟讜谉 诇诪讛 诇讗 讬转注砖专讜 讘注讜诇讛. 讜讘转讜住驻讜转 驻讬壮 讻讚讘专讬 专状讞 讝状诇 讗诪专 诇讬讛 专讘 驻驻讗 诇讗讘讬讬 诪讗讬 讟注诪讗 讗讬谉 诪驻讬住讬谉 讘讛 讬砖谞讬诐 讚诪砖讜诐 讟注诪壮 讚诪注转专讗 讘诇讞讜讚 诇讬讻讗 诇诪讬诪专 讚讻诇 砖讻谉 讚讘注讜 讻讜诇讛讜 诇讞讝讜专 讜诇驻讬讬住. 讜讗讬诇讬诪讗 诪砖讜诐 讞讜诪专 拽讚讜砖转讛 砖讻转讜讘 讘讛 讻诇讬诇 讜专讗讜讬 诇注砖讜转讛 讘讞讚砖讬诐 讚讝讛讬专讬 讟驻讬. 讛专讬 注讜诇讛 讚讻转讬讘 讘讛 讻诇讬诇 讜谞讛讬 讚诇讗 诪注砖专讗 诪状诪 讻讬讜谉 讚讞诪讬专讗 诇诪讬讛讜讬 讻诇讬诇 诇讗 转讛讗 讗诇讗 讘讞讚砖讬诐. 讜驻专拽讬壮 讚注讜诇讛 砖讻讬讞讗 讜讗讬 讗驻砖专 诇讛 讘讞讚砖讬诐 讘诇讞讜讚 讜拽讟讜专转 诇讗 砖讻讬讞讗 讜讗驻砖专 诇讛 讘讞讚砖讬诐 诇讞讜讚 讜讛讗 讚讗诪专讬壮 讚注讜诇讛 讻转讬讘 讘讛 讻诇讬诇 驻专状讞 讝状诇 讚讻转讬壮 讘砖诪讜讗诇 讜讬拽讞 讟诇讛 讞诇讘 讗讞讚 讜讬注诇讛讜 注讜诇讛 讻诇讬诇:



讜讗讬诪讗 谞诪讬 讬讛讜讚讛 讚讻转讬讘 讬讛讜讚讛 诪讞讜拽拽讬.  讜讗状转 讜讗诪讗讬 诇讗 诪讬讬转讬 诇讛 诪转讜专转 诪砖讛 讚讻转讬讘 讜诪讞讜拽拽 诪讘讬谉 专讙诇讬讜. 讜讛谞讻讜谉 讚讛讛讜讗 诇谞砖讬讗讬诐 砖讘讗专抓 讬砖专讗诇 讚讗讞专 讞讜专讘谉 讚专砖讬谞谉 诇讛 讘住谞讛讚专讬谉 讻讚讗诪专讬谞谉 讛转诐 诇讗 讬住讜专 砖讘讟 诪讬讛讜讚讛 讗诇讜 专讗砖讬 讙诇讬讜转 砖讘讘讘诇 砖专讜讚讬谉 讗转 讛注诐 讘诪拽诇. 讜诪讞讜拽拽 诪讘讬谉 专讙诇讬讜 讗诇讜 砖诇 讘讬转 专壮 砖诪讜专讬谉 转讜专讛 讘专讘讬诐 讜讗讜转谉 谞砖讬讗讬诐 诇讗 讛讬讜 诪讘讬转 讚讜讚 讗诇讗 诪爪讚 讛讗诐 砖讗讬谞讛 拽专讜讬讛 诪砖驻讞讛 讜讻讚驻专状转 讝状诇 讙讘讬 讛讗 讚讗诪专讬谞谉 讚讛转诐 砖讘讟 讜讛讻讗 诪讞讜拽拽. 讜讘转讜住驻讜转 驻讬专砖讜 讚讚讜讚 谞诪讬 诪诇讜讬 讗转讬 砖讘讗 诪诪专讬诐 讻讚讗讬转讗 讘诪住讻转 住讜讟讛:



讗住讜拽讬 砖诪注转讗 讗诇讬讘讗 讚讛诇讻转讗 讗诪专讬' 驻讬壮 诇讛讜专讜转 讛诇讻讛 诇诪注砖讛 讻讚讻转讬壮 讘诇讜讬 讬讜专讜 诪砖驻讟讬讱 诇讬注拽讘. 讜讘讬砖砖讻专 讬讜讚注讬 讘讬谞讛 诇注转讬诐 诇讚注转 诪讛 讬注砖讛 讬砖专讗诇:



讗诪专 专讘 谞讞诪谉 讘专 讬爪讞拽 讛讻讗 讘砖讘转 注住讬拽讬' 讻讜壮 驻讬壮 讜诪转谞讬讬转讗 讻讜诇讛讜 谞诪讬 讘讛讻讬 诪讜拽诪讬壮 诇讛讜 讜诇讗 讘砖讬谞讜讬讬 讚讞讬拽讬 讚诇注讬诇. 讜讛专讬 讛讜讗 讻讗诇讜 讗诪专讜 讗诇讗 讗诪专 专讘 谞讞诪谉 讻讜壮 讜讛专讘讛 讻讬讜爪讗 讘讝讛 讘转诇诪讜讚讗 讚讘注讬 诇诪讬诪专 讗诇讗 讜诇讗 诪驻专砖 诇讛 讜讻谉 驻讬壮 讘转讜住驻讜转:



讜诇诪讗讬 讚住诇讬拽 讗讚注转讬讛. 讻讜壮 讜驻专拽讬壮 诪讬讛讗 讻讜诇讛讜 讗转讜 诪爪驻专讗. 讜讗状转 讜诇诪讗讬 讚讗住拽讬壮 砖讗讬谉 诪驻讬讬住讬谉 注诇 转诪讬讚 砖诇 讘讬谉 讛注专讘讬诐 讗诇讗 讻讛谉 砖讝讻讛 讘讜 砖讞专讬转 讝讻讛 讘讜 注专讘讬转 谞讬讞讗 讘砖讗专 驻讬讬住讜转. 讗讘诇 讘拽讟专转 诪讗讬 讗讬讻讗 诇诪讬诪专 讚讛讗 诇讗 砖谞讛 讗讚诐 讘讛 诪注讜诇诐. 讜讬砖 诪转专爪讬诐 砖讛讝讜讻讛 讘拽讟讜专转 砖讞专讬转 讗诪专 诇讝讛 砖注诪讜 砖讬讝讻讛 讘讜 注专讘讬转. 讗讘诇 讘诪住讻转 诪谞讞讜转 诪砖诪注 砖诇讗 讗诪专讜 讞讚砖讬诐 诇拽讟专转 讗诇讗 诇讘拽专讬诐 讗讘诇 讘讜 讘讬讜诐 讞讜讝专 讜砖讜谞讛 讘讜 诪讬 砖讝讻讛 讘讜 砖讞专讬转 讚转专讜讬讬讛讜 讻讞讚讗 讞砖讬讘讬. 讜讘讛讗 讗转讬讗 砖诪注转讬谉 讻驻砖讜讟讛 讜讻谉 驻讬壮 讘转讜住驻讜转 讘诪住壮 诪谞讞讜转. (讛讙讛讛 诇讗讞讚 拽讚讜砖 讝状诇 注讜讚 讬状诇 讚诪爪驻专讗 拽讗 诪驻讬讬住讬 诇拽讟讜专转 砖诇 讘讬谉 讛注专讘讬诐 讜讞砖讬讘 驻讬讬住 讗讞讚):



诪砖讜诐 砖讻讬谞讛 诇讗讜 讗讜专讞 讗专注讗. 驻讬壮 砖谞专讗讛 讻讗诇讜 讛讚讘专 诪砖讗 注诇讬讜 诇讛注诇讜转讜 注讚 诇诪讝讘讞 讜诇驻讬讻讱 诪谞讬讞讜 讘讻讘砖 讜讛讜诇讱 诇讜 讜讗讬谞讜 讞讜讝专 诇讘讗 讜诇讛注诇讜转讜:



讚讗状讻 讘爪专讬 诇讛讜 驻讬讬住讜转.  讛诇讻讱 专壮 讬讛讜讚讛 诪砖诇讬诐 驻讬讬住讜转 讘讛注诇讗讛 诪谉 讛讻讘砖 诇诪讝讘讞. 讜专壮 讗诇讬注讝专 诪砖诇讬诐 讗讜转讛 讘驻讬讬住 砖诇 诪讞转讛 讚住讘讬专讗 诇讬讛 诇转诇诪讜讚讗 讚诇讬讻讗 转谞讗 讚诪讘爪讬专 诪讚壮 驻讬讬住讜转:





讛诪讗讬专讬

讘讻诪讛 诪拽讜诪讜转 讘讬讗专谞讜 砖专讗讜讬 诇讗讚诐 诇讛讝讛专 砖诇讗 诇驻专住诐 注爪诪讜 讘讛讜专讗讛 讗讗"讻 讬讜讚注 讘注爪诪讜 讜砖讬讛讜 讗讞专讬诐 诪住讻讬诪讬诐 注诇讬讜 砖讛讜讗 专讗讜讬 诇讻讱 讜讗讬谉 讗讚诐 专讗讜讬 诇讻讱 讘砖诇讬诪讜转 讬讚讬注讛 诇讘讚 砖讻诪讛 专讗讬谞讜 砖讬讚讬注转诐 讙讚讜诇讛 讘转诇诪讜讚 砖讗讬谞诐 讬讜讚注讬诐 诇讻讜讬谉 砖诪讜注讛 讗讞转 诇讛诇讻讛 讜诇诪讛 砖专讗讜讬 诇讛讜专讜转 诪讻讞讛 讜讻诪讛 诪讜讞讝拽讬诐 讘讞讚专讬 转讜专讛 讜讻砖讛讜专讗讛 讘讗讛 诇讬讚诐 讗祝 讛驻转讞 讗讬谞诐 诪讜爪讗讬诐 讜讻诇诇 讛讚讘专讬诐 砖讗讬谉 讗讚诐 讝讜讻讛 诇讛讜专讗讛 讗诇讗 讘砖谞讬 讚讘专讬诐 讗讞讚 讬讚讬注转 讛转诇诪讜讚 讜拽讘诇转讜 讜砖谞讬讬讛 诇讛 砖诇讬诪讜转 讛讻讞 讛砖讻诇讬 砖讘讜 诇讘讞讬谞转 讛讚讘专讬诐 讜讛讘讗转诐 诇诪爪专祝 诇讛讜爪讬讗 讚讘专 诪转讜讱 讚讘专 讜注诇 砖转讬讛谉 讘讻诇诇 讗诪专讜 讘诪住讻转 住谞讛讚专讬谉 讛' 讗' 讙诪讬专 讜住讘讬专 讜注诇 讝讜 讛讗讞专讜谞讛 讗诪专讜 讻讗谉 注诇 砖讘讟 讬讛讜讚讛 讗住讜拽讬 砖诪注转讗 讗诇讬讘讗 讚讛诇讻转讗 拽讗诪讬谞讗 讻诇讜诪专 砖讗注"驻 砖讛诐 讞讻诪讬诐 讗讬谞诐 讬讜讚注讬谉 诇讻讜讬谉 讗转 讛砖诪讜注讜转 讻讛诇讻讛:



转诪讬讚 砖诇 讘讬谉 讛注专讘讬诐 诇讗 讛讬讜 诪驻讬讬住讬诐 讘讜 讗诇讗 讻诇 讻讛谉 砖讝讻讛 讘转诪讬讚 砖诇 砖讞专 讘讗讬讝讜 诪谉 讛注讘讜讚讜转 讝讻讛 讘讗讜转讛 注讘讜讚讛 讘注爪诪讛 诇转诪讬讚 砖诇 讘讬谉 讛注专讘讬诐 讞讜抓 诪谉 讛拽讟讜专转 砖讞讜讝专讬谉 讜诪驻讬讬住讬谉 讘讜 讗祝 讘注专讘 讜讗祝 讝讜 讚讜拽讗 砖讛讬' 砖诐 讻讛谉 讞讚砖 砖诇讗 讛拽讟讬专 诪注讜诇诐 讗讘诇 讻诇 砖讛讜爪专讻讜 诇砖谞讜转 讘讛 讗讬谉 诪驻讬讬住讬谉 讘讜 讘注专讘 讗诇讗 讝讛 砖讝讻讛 讘讜 砖讞专讬转 讬讝讻讛 讘讜 注专讘讬转 讜讘砖讘转 讛讬讜 诪驻讬讬住讬谉 讗祝 诇转诪讬讚 砖诇 注专讘 砖讛专讬 诪砖诪专 讗讞讚 讝讜讻讛 讘砖诇 砖讞专讬转 讜诪砖诪专 讗讞专 讘注专讘讬转 砖讛诪砖诪专讜转 讛讬讜 诪转讞诇驻讜转 讘砖讘转 讜诪砖诪专 讛讬讜爪讗 诪拽专讬讘 转诪讬讚 砖诇 砖讞专 讜讻讘砖讬 讛诪讜住祝 讜讛诪砖诪专 讛谞讻谞住 诪拽专讬讘讬诐 转诪讬讚 砖诇 讘讬谉 讛注专讘讬诐 讜诪转讜讱 讻讱 爪专讬讻讬谉 诇驻讬讬住 讗祝 讘转诪讬讚:

讜诇注谞讬谉 驻住拽 谞诪爪讗 砖讛讜讗 拽专讘 讘讻诇 讬讜诐 讘注砖专讛 讘讞讙 讘讬讚 (讻诇) 讗讞讚 爪诇讜讞讬' 砖诇 诪讬诐 讛专讬 注砖专讛 讗祝 诇砖讟转 诪砖谞转讬谞讜 讻诇讜诪专 讘转诪讬讚 砖诇 砖讞专 讛讘讗 讘讞讙 讛住讜讻讜转 讜讛讜爪专讻讜 诇讛讜住讬祝 谞讬住讜讱 讛诪讬诐 讘砖注转 谞讬住讜讱 讛讬讬谉 讜讛讬讛 爪专讬讱 讘讜 讻讛谉 讗讞专 砖讛讬讛 讘讗 讜讘讬讚讜 爪诇讜讞讬转 讗讞转 砖诇 讝讛讘 诪讞讝拽转 砖诇砖转 诇讜讙讬谉 讜诪诪诇讗讬谉 讗讜转讛 诪谉 讛砖讬诇讜讞 讜注讜诇讛 注诪讜 诇讻讘砖 讜谞讜转谞谉 诇转讜讱 住驻诇 砖诇 讻住祝 砖讛讬讛 诪讬讜讞讚 诇讻讱 讜讻讘专 讛讬讛 砖诐 住驻诇 讗讞专 砖谞转谞讜 讘讜 讛讬讬谉 讜讛讬讜 讘讛诐 谞拽讘 诇讻诇 讗讞讚 讜诪谞住讻讬谉 诪讝讛 讜诪讝讛 讘讝诪谉 讗讞讚 注讚 砖讛讬讛 讻诇 讛谞讬住讜讱 讛诪讬诐 砖讘住驻诇 讝讛 讜谞讬住讜讱 讛讬讬谉 砖讘讝讛 讻讗讞讚 注诇 讛讚专讻讬诐 砖讘讬讗专谞讜 讘讗讞专讜谉 砖诇 住讜讻讛 讜讚讘专 讝讛 讛讬讛 讘讻诇 讬诪讬 砖讘注转 讛讞讙 讘砖讞专讬转 讜谞诪爪讗讜 爪专讬讻讬谉 诇讻讛谉 讗讞专 讜讛专讬 注砖专讛 讘讬谉 讛注专讘讬诐 专"诇 砖讘讻诇 讬讜诐 讜讬讜诐 讘讗讞讚 注砖专讛 砖讛专讬 讛讜爪专讻谞讜 诇注爪诪讜 转砖注讛 注诇 讛讚专讱 砖讛转讘讗专 讘砖讞专讬转 讜砖谞讬 讻讛谞讬诐 爪专讬讻讬谉 注讜讚 诇讛讘讬讗 砖谞讬 讙讝讬专讬 注爪讬诐 讻诇 讗讞讚 诪讛诐 讗讞讚 诇讬转谞诐 注诇 注爪讬 讛诪注专讻讛 讜讗注"驻 砖讘砖讞专讬转 讛讬讜 爪专讬讻讬诐 讙"讻 诇砖谞讬 讙讝讬专讬 注爪讬诐 诪"诪 诇讗 讛讬讜 爪专讬讻讬诐 讘讜 讗诇讗 诇讻讛谉 讗讞讚 讗讘诇 讘讬谉 讛注专讘讬诐 爪专讬讱 诇砖谞讬 讻讛谞讬诐 讜讛讜讗 砖讘砖讞专讬转 讻转讬讘 讜讘注专 注诇讬讛 讛讻讛谉 注爪讬诐 讘讘拽专 讘讘拽专 讻诇讜诪专 砖讬讘注讬专 注讜讚 注诇 讛诪注专讻讛 讜讗讬谉 讛讘注专讛 专讗讜讬讛 讗诇讗 讘砖谞讬 讙讝讬专讬谉 讜诪讗讞专 砖讗诪专 讜讘注专 诇砖讜谉 讬讞讬讚 讗诇诪讗 讚讬讜 讘讻讛谉 讗讞讚 讜讘诪拽讜诐 讗讞专 诪爪讬谞讜 讜注专讻讜 注爪讬诐 注诇 讛讗砖 讻诇讜诪专 讘砖谞讬 讻讛谞讬诐 讜讗诐 讗讬谞讜 注谞讬谉 诇砖讞专讬转 转谞讛讜 注谞讬谉 诇砖诇 注专讘讬转 讜谞诪爪讗讜 讬"讗 砖讛诐 讬"讘 诇讛诇讻讛 注诐 讗讜转讜 砖诪注诇讛 讗讜转谉 诇诪讝讘讞 讻诪讜 砖讘讬讗专谞讜 讜砖诪讗 转讗诪专 讜讘砖讞专讬转 讬砖 诇讱 诇诪谞讜转 讻讛谉 讗讞讚 诇砖谞讬 讙讝专讬 注爪讬诐 讜讬讛讬讜 注砖专讛 讘讻诇 讬讜诐 讗祝 讘讻讚专讻讜 转讚注 砖讗讜转谉 讙讝讬专讬 注爪讬诐 砖讘砖讞专讬转 讛讬讜 讘讗讬诐 拽讜讚诐 砖讞讬讟转 讛转诪讬讚 讜讛诪专讬诐 讗转 讛讚砖谉 讝讜讻讛 讘住讬讚讜专 讛诪注专讻讛 讜讘讛讘讗转 砖谞讬 讛讙讝讬专讬谉 讻诪讜 砖讘讬讗专谞讜 讜诪砖谞转讬谞讜 诇讗 诪谞转讛 讗诇讗 诪砖注转 讛注诇讗转 讛讗讬讘专讬诐 讗讘诇 讘砖诇 讛注专讘讬诐 讛讬讜 讘讗讜转 讗讞专 讛注诇讗转 讗讬讘专讬诐 诇讻讘砖 讜讛专讬 诪"诪 诇诪讚转 砖拽专讘 讘讬"讗 讜讗祝 讘转诪讬讚 砖诇 砖讞专 讗转讛 诪讜爪讗 砖拽专讘 讘讬"讗 讘讻诇 砖讘转 讜砖讘转 讜讛讜讗 砖讗诪专 讘砖讘转 讘讗讞讚 注砖专 专"诇 讘转诪讬讚 砖诇 砖讞专 砖讘讻诇 砖讘转 讜砖讘转 转砖注讛 砖诇 注爪诪讜 讜砖谞讬诐 诇砖谞讬 讻讛谞讬诐 砖讘讬讚诐 砖谞讬 讘讝讬讻讬 诇讘讜谞讛 诇讬转谞诐 注诇 砖转讬 讛诪注专讻讜转 讘讝讱 讗讞讚 讜拽讜诪抓 诇讘讜谞讛 讘讻诇 讗讞讚 诪讛诐 讜谞诪爪讗 讝讜 砖诇 讘讬谉 讛注专讘讬诐 砖讘讻诇 讬讜诐 讜讬讜诐 讜讝讜 砖诇 讻诇 砖讘转 讜砖讘转 讘砖讞专讬转 讛讻诇 砖讜讛 讘讗讞讚 注砖专 讜讗注"驻 砖讘讬讗专谞讜 讘讗讞专讜谉 砖诇 住讜讻讛 砖讘谞讬 诪砖诪专 讛谞讻谞住 讛讬讜 诪拽讟讬专讬谉 砖谞讬 讛讘讝讬讻讬谉 诪"诪 讛讜讗讬诇 讜拽讜讚诐 砖讬驻讬讬住讜 讘转诪讬讚 讛注专讘 讛讬讛 讛讜讗 诪讜谞讛讜 注诐 砖诇 砖讞专讬转 讜讗注"驻 砖拽专讘谉 讛诪讜住祝 讘谞转讬诐 讛讜讗讬诇 讜诪"诪 讛讝讜讻讛 讘砖诇 砖讞专 讝讜讻讛 讘诪讜住驻讬谉 讜讻谉 砖讛讘讝讬讻讬谉 诪讜拽讟专讬谉 拽讜讚诐 谞讬住讜讱 讛讬讬谉 砖诇 诪讜住驻讬谉 讻诪讜 砖讬转讘讗专 讘诪拽讜诪讜 谞注砖讛 讛讻诇 讘注讘讜讚讛 讗讞转 讜讘砖讘转 砖讘转讜讱 讛讞讙 讘砖讞专讬转 爪专讬讱 注讜讚 讗讞专 诇谞讬住讜讱 讛诪讬诐 讜讛专讬 讻讗谉 砖谞讬诐 注砖专 讜诇诪讚转 砖讘讞讙 诇讗 讛讬讜 诪谞住讻讬谉 诪讬诐 讗诇讗 讘砖讞专讬转 砖讗诇讜 讛讬讜 诪谞住讻讬谉 诪讬诐 讗祝 讘讬谉 讛注专讘讬诐 讛讬讜 砖谞讬诐 注砖专 讗祝 讘讞讜诇讜 砖诇 讞讙 讘转诪讬讚 砖诇 讘讬谉 讛注专讘讬诐 转砖注讛 诇注爪诪讜 讜砖谞讬诐 诇砖谞讬 讙讝讬专讬谉 讜讗讞讚 诇谞讬住讜讱 讛诪讬诐 讗诇讗 砖诇讗 讛讬讜 诪谞住讻讬谉 诪讬诐 讗诇讗 讘转诪讬讚 砖诇 砖讞专 讜讘讗 讗讞"讻 诇讘讗专 砖讻诇 讝讛 诇讗 谞讗诪专 讗诇讗 讘讻讘砖 砖讛讜讗 讘谉 砖谞讛 砖讛转诪讬讚 讻讘砖 讛讬讛 讗讘诇 讬砖 讘讛诪讜转 讙住讜转 砖讟注讜谞讜转 讬讜转专 讜讗诪专 讗讞专 讻谉 砖拽专讘谉 讛讗讬诇 砖讛讜讗 讘谉 砖转讬 砖谞讬诐 讛拽专讘转讜 讟注讜谞讛 讗讞讚 注砖专 讜讛讜讗 砖讛讘砖专 讘讞诪砖讛 注诇 讛讚专讱 砖讘讬讗专谞讜 讘讻讘砖 讗讘诇 讛拽专讘讬诐 讛讬讜 爪专讬讻讬诐 砖谞讬 讻讛谞讬诐 诪驻谞讬 砖讛讜讗 讙讚讜诇 讜拽专讘讬讜 讙住讬诐 讜讻谉 讛住诇转 讘砖谞讬诐 诪驻谞讬 砖讛讜讗 讟注讜谉 砖谞讬 注砖专讜谞讬诐 讜讛讬讬谉 讙诐 讻谉 讘砖谞讬诐 诪驻谞讬 砖讛讜讗 砖诇讬砖讬转 讛讛讬谉 讜讗注"驻 砖讛讜讗 讘讻诇讬 讗讞讚 诪"诪 砖谞讬 讻讛谞讬诐 讛讬讜 讗讜讞讝讬诐 讘讜 讜谞诪爪讗讜 讘讬谉 讻讜诇诐 讬"讗 讜讛驻专 拽专讘 讘注砖专讬诐 讜讗专讘注讛 讛专讗砖 讘讗讞讚 砖诇讗 讛讬讜 讬讻讜诇讬' 诇谞转讞讜 砖讗讘专 讗讞讚 讛讜讗 讜讻转讬讘 诇谞转讞讬讛 讜诇讗 谞转讞讬讛 诇谞转讞讬诐 讜讛专讙诇 讛讬诪讬谞讬 讘砖谞讬诐 砖讛讬讜 诪讞诇拽讬谉 讗讜转讜 讘驻专拽 讗讜 砖诪讗 讗注"驻 砖诇讗 讛讬讜 诪讞转讻讬谉 讗讜转讜 诪"诪 砖谞讬诐 讛讬讜 诪转讞讘专讬谉 讘讛讘讗转讜 讜讛专讬 砖诇砖讛 讛注讜拽抓 讘砖谞讬诐 砖讗祝 讛讜讗 砖谞讬 讗讬讘专讬诐 讛诐 讜讛专讬 讞诪砖讛 讜讛专讙诇 讛砖诪讗诇讬 讘砖谞讬诐 讜讛专讬 砖讘注讛 讛讞讝讛 讘讗讞讚 砖讛专讬 讗讘专 讗讞讚 讛讜讗 讛专讬 砖诪谞讛 讛讙专讛 砖讛讬讗 砖诇砖讛 讗讬讘专讬诐 讜讛诐 讛爪讜讗专 讜讛专讬讗讛 讜讛讻讘讚 讛专讬 讬"讗 砖转讬 讛讬讚讬诐 讘砖谞讬诐 讛专讬 讬"讙 砖转讬 讛讚驻谞讜转 讘砖谞讬诐 讛专讬 讟"讜 讛拽专讘讬诐 讘砖诇砖讛 诪转讜讱 讙住讜转诐 讜讛专讬 讬"讞 讛住诇转 讘砖诇砖讛 诪驻谞讬 砖讛讬讜 砖诇砖讛 注砖专讜谞讬诐 讜讛专讬 讻"讗 讛讬讬谉 讘砖诇砖讛 砖讛专讬 讛讬讗 讞爪讬 讛讛讬谉 讻诪讜 砖讻转讜' 讘驻专砖转 谞住讻讬诐 讜讛专讬 讻"讚 讘诪讛 讚讘专讬诐 讗诪讜专讬' 砖讬讛讜 讛拽专讘谞讜转 讟注讜谞讬诐 讻讛谞讬诐 讻"讻 讜注诇 讬讚讬 驻讬讬住 讘拽专讘谞讜转 爪讘讜专 讻讙讜谉 转诪讬讚讬谉 讜驻专讬诐 讜讗诇讬诐 砖诇 诪讜住驻讬谉 讗讘诇 讘拽专讘谉 讬讞讬讚 讗诐 专爪讛 诇讛拽专讬讘 讗驻讬' 讻讛谉 讗讞讚 诪拽专讬讘 讜讗驻讬' 讘诇讗 驻讬讬住 讛驻砖讟谉 讜谞讬转讜讞谉 专"诇 讘讬谉 砖诇 爪讘讜专 讘讬谉 砖诇 讬讞讬讚 砖讜讬谉 专"诇 砖砖谞讬讛诐 讻砖专讬诐 讘讝专 砖讗讬谉 诪爪讜转 讻讛讜谞讛 讗诇讗 诪拽讘诇转 讚诐 讜讗讬诇讱 讜讗注"驻 砖诪讚专讻谉 诇讛讬讜转 讻诇 讛讝讜讻讬诐 讛讜诇讻讬诐 讗讞专 讛砖讜讞讟 讜诪驻砖讬讟讬谉 讜诪谞转讞讬谉 讜诪注诇讛 讻诇 讗讞讚 讗转 砖诇讜 诪"诪 讻砖专讜转 讛谉 讘讝专:



讝讛讜 讘讬讗讜专 讛诪砖谞讛 讜讻讜诇讛 注诇 讛爪讚 砖讘讬讗专谞讜讛 讛诇讻讛 驻住讜拽讛 讛讬讗 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:





转讜住驻讜转 讬砖谞讬诐

注讜诇讛 谞诪讬 讛讻转讬讘 讘讛 讻诇讬诇. 驻专"讞 讚讻转讬讘 讘砖诪讜讗诇 讜讬拽讞 讟诇讛 讞诇讘 讗讞讚 讜讬注诇讛讜 注讜诇讛 讻诇讬诇 讻讜':





注讜诇讛 谞诪讬 讛讻转讬讘 讘讛 讻诇讬诇. 驻讬' 讗"讻 讬驻讬住讜 注诇讬讛 讘讞讚砖讬诐 讜诪砖谞讬 讚讛讗 砖讻讬讞讗讗)爪"诇 讚讬讻讜诇讬诐. 讚讬讜讻诇讜 讻诇 讗讞讚 讜讗讞讚 诇讛转谞讚讘 注讜诇讛 讜诇讛讘讬讗 讗讘诇 拽讟讜专转 讗讬谉 讬讻讜诇讬谉 诇讛转谞讚讘 讗诇讗 讗讜转讛 砖诇 爪讬讘讜专 讜讘拽讜谞讟专住 驻讬专砖 注讜诇讛 砖讻讬讞讗 讜讗讬谉 讛讻诇 专讗讜讬谉 诇讛转注砖专 讜诇讚讘专讬讜 拽讗 驻专讬讱 注讜诇讛 讗诪讗讬 诇讗 诪注砖专讗 讜讗讬谉 讝讛 讟注诐 诪驻讜专砖 讻诇 讻讱 讻讬 诇诪讛 诇讗 讬转注砖专讜 讻讬讜谉 砖讬砖 讘讛 讻诇讬诇 讻诪讜 讘拽讟讜专转:





讚讻转讬讘 讬讛讜讚讛 诪讞讜拽拽讬. 讛讻讬 谞诪讬 讛讜讛 诪爪讬 诇讗转讜讬讬 诪讞讜拽拽 诪讘讬谉 专讙诇讬讜 讗讬 谞诪讬 讛讜讬 诪爪讬 诇诪讬诪专 讘谞砖讬讗 讜专讗砖 讛讙讜诇讛 砖讘讗讜 诪讚讜讚 讻讚讚专砖讬谞谉 讘住谞讛讚专讬谉 (拽讚:) 讜讚讜讚 谞诪讬讘)爪"诇 诪讬讛讜讚讛. 诪诇讜讬 拽讗转讬:





讗诇讗 讻讛谉 讻讜'. 讗注"讙 砖讛讬讛 注专讘讬转 讘砖谞讬 讻讛谞讬诐 讻讚转谞谉 讘驻讬专拽讬谉 讜砖讞专讬转 诇讗 讛讬讛 讗诇讗 讘讻讛谉 讗讞讚 讻讚讗诪专讬谞谉 诪讬 砖讝讻讛 讘转专讜诪转 讛讚砖谉 讛讬讛 讝讜讻讛 讘砖谞讬 讻讜' 讬砖 诇讜诪专 砖讻讛谉 砖讛讬讛 讝讜讻讛 砖讞专讬转 讝讜讻讛 讘讜 注专讘讬转 讜讛讬讛 讗讜诪专 诇讻讛谉 砖注诪讜 讝讻讛 注诪讬 讘砖谞讬:





讛讻讗 讘砖讘转 注住拽讬谞谉 讻讜'. 讜讻讜诇讛讜 砖讬谞讜讬讬 诇讗 爪专讬讻讬 讻讬讜谉 讚讘砖讘转 诪讬讬专讬 讜讛讜讬 讻诪讜 讗诇讗:





诪讬讛讗 讗转讜 诪爪驻专讗. 讜讗"转 讜诇诪讗讬 讚讗住讬拽谞讗 诇讗 谞讬讞讗 讗诐 诇讗 转驻专砖 讚讗转讜 讻讜诇讛讜 诪爪驻专讗 讻讬 讘拽讟讜专转 诇讗 讛讬讛 驻讬讬住 讗诇讗 讻讛谉 (讗讘诇) 讛讝讜讻讛 讘讛 砖讞专讬转 讛讬讛 讝讜讻讛 讘讛 注专讘讬转. 讛"专 讬讜住祝:





讛专讘讬注讬 诪讬 诪注诇讛 讻讜'. 讚拽讟讜专转 拽讜讚诐 诇讗讘专讬诐 讻讚诪驻拽讬谞谉 诇拽诪谉 讘驻专拽 讙' (讚祝 诇讙.) 诪拽专讗:





讜诪专 住讘专 诪拽讜诐 砖讻讬谞讛 诇讗讜 讗讜专讞 讗专注讗. 砖讬谞讬讞 讝讛 讛注讘讜讚讛 讜讬诇讱 诇讜 讜讬注砖讛 讗讞专转 讗讘诇 讜讚讗讬 讻讜诇讬 注诇诪讗 诪讜讚讜 砖讛讬讜 诪讘讬讗讬谉 讛讗讘专讬诐 注诇 讛讻讘砖 讻砖诪诇讞讜诐 讻诪讜 砖诪驻讜专砖 讘诪住' 转诪讬讚 讜讘讻诪讛 讚讜讻转讬:





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 讚诪讜专讬 讻讜' 讘讬砖专讗诇 讛住"讚 讜讘讚"讛 砖讝讻讛 讘讜 砖讞专讬转 讗讬砖 讗讬砖 讘注讘讜讚讛 讻爪"诇:


转讜住' 讘讚"讛 讗诇讗 讻讛谉 讻讜' 讜讛讗 注"讻 讛讬讛 爪专讬讱 诇讛驻讬住 注专讘讬转 讘砖讘讬诇 住讬讚讜专 讘' 讙讝讬专讬谉 讻讜' 注讻"诇 讜讬砖 诇讚拽讚拽 讗诪讗讬 诇讗 转拽砖讬 诇讛讜 讚讛讗 注"讻 讛讬讛 爪专讬讱 诇讛驻讬住 注专讘讬转 讘讻诇 讬讜诐 讘砖讘讬诇 讛拽讟讜专转 讚诇讗 砖谞讛 讘讛 讗讚诐 诪注讜诇诐 讜讬"诇 讚诇讗 砖谞讛 讘讛 讗讚诐 讛讬讬谞讜 讘讬讜诪讗 讗讞专讬谞讗 讗讘诇 讘讗讜转讜 讬讜诐 讞讚 驻讬讬住 讛讜讛 讜诪讬 砖讝讻讛 讘讜 砖讞专讬转 讝讻讛 讘讜 注专讘讬转 诪讬讛讜 诇诪讗讬 讚诪砖谞讬 讻讬 转谞讬讗 讛讛讬讗 讘拽讟讜专转 讛"诪 诇讗拽砖讜讬讬 诪拽讟讜专转 讚注"讻 爪专讬讱 诇讛驻讬住 注专讘讬转 讗诇讗 讚谞讬讞讗 诇讛讜 诇讛拽砖讜转 讘注讬拽专 诪诇转讬讛 讚专"讬 诪讘' 讙讝专讬 注爪讬诐 讜讚讜"拽:


讘讗"讚 谞驻讬砖讬 诇讛讜 驻讬讬住讜转 诇专' 讬讜讞谞谉 诇专砖讘"讬 谞诪讬 转拽砖讬 讻讜' 注讻"诇 讻爪"诇:


讘讚"讛 讚转谞谉 专讗讘"讬 讻讜' 讘转诪讬讚 驻"讛 讜诇注讬诇 讘驻"拽 讚驻专讬讱 讻讜' 注讻"诇 讻爪"诇:


讘讗"讚 讚讝诪谞讬谉 讚讘讛注诇讜转 讗讘专讬诐 诪讻讘砖 讜诇诪讝讘讞 讝讻讛 讗讞讚 诪讛谞讱 砖讝讻讜 诇讛讜诇讬讱 诇讻讘砖 讻讜' 注讻"诇 诪砖讜诐 讚诇专讘谞谉 讛注诇讜转 讗讘专讬诐 诪讻讘砖 诇诪讝讘讞 驻讬讬住 讗讞专讬谞讗 讛讜讛 讞讚砖讬诐 注诐 讬砖谞讬诐 讜讗驻砖专 砖讬驻讜诇 讛讙讜专诇 注诇 讛讬砖谉 砖讝讻讛 讻讘专 诇讛讜诇讬讻诐 诇讻讘砖 讗讘诇 讻诇 讛谞讛讜 诪转谞讬' 讘讞讙 讘讬讜"讚 讜讘讘讬谉 讛注专讘讬诐 讬"讗 讜讘砖讘转 讘讞讙 讬"讘 诇讗 讛讜讬 讘驻讬讬住 讗讞专讬谞讗 讗诇讗 讻讛谉 砖讝讻讛 讘转诪讬讚 讻讜诇讛讜 谞诪砖讻讬谉 讗讞专讬讜 讜讗"讗 砖讬驻讜诇 讛讙讜专诇 专拽 讻"讗 诪注讘讜讚讜转 诇讻讛谉 讗' 诪讬讛讜 拽"拽 讗诪讗讬 诇讗 转讬专爪讜 讘驻砖讬讟讜转 讚诇讗 讞砖讬讘 讘讛讱 诪转谞讬' 讗诇讗 讻讜诇讛讜 讚讛讜讜 讘驻讬讬住 讗' 讗讘诇 讛注诇讜转 讗讘专讬诐 诪讻讘砖 诇诪讝讘讞 诇讗 转谞讬 诇讬讛 诪砖讜诐 讚讛讜讛 讘驻讬讬住 讗讞专 讜讻爪"诇 诇拽诪谉 注"砖 讜讚讜"拽:


讘讚"讛 讜讗讬 诪砖讻讞转 讻讜' 转讬诪讗 讻讜' 讚讞讜讝专讬谉 讜诪驻讬住讬谉 诇转诪讬讚 砖诇 讘讬谉 讛注专讘讬诐 讻讜' 讗"讻 讛讬讜 讞讜讝专讬谉 讜诪驻讬住讬谉 谞诪讬 诇讛拽讟专转 讻讜' 讜谞驻讬砖讬 诇讛讜 讻讜' 注讻"诇 专"诇 讚讛讜讜 砖砖讛 驻讬讬住讜转 讗讘诇 拽砖讛 讚讗讻转讬 讗讬谉 讝讛 诪住驻讬拽 讚讗讬诪讗 讚讛讛讬讗 讚转谞讬 讞诪砖 讻专讗讘"讬 讗转讬讗 讜住"诇 讻专讘讬 讬讜讚讗 讜诇讗 讛讜讛 讘砖讞专讬转 专拽 讙' 驻讬讬住讜转 讜讘注专讘讬转 讛讬讜 讞讜讝专讬谉 讜诪驻讬住讬谉 诇转诪讬讚 讜讞讜讝专讬谉 讜诪驻讬住讬谉 诇拽讟讜专转 讜讛讜讜 诇讛讜 砖驻讬专 讛' 驻讬讬住讜转 讘讻诇 讬讜诐 讜讚讜"拽:





诪讛专砖"讗 - 讞讬讚讜砖讬 讗讙讚讜转

讜讗讬诪讗 讬讛讜讚讛 谞诪讬 讚讻转讬讘 讬讛讜讚讛 诪讞讜拽拽讬 讻讜'. 讻转讘讜 讘转讜住' 讬砖 诪拽砖讬诐 讗诪讗讬 诇讗 诪讬讬转讬 诪讚讻转讬讘 讘转讜专讛 讜诪讞讜拽拽 诪讘讬谉 专讙诇讬讜 讜讬"诇 讚讛讛讜讗 讘讘专讻讛 讛讜讗 讚讻转讬讘 讻讜' 注讻"诇 讜讛讜讗 讚讞讜拽 讚谞讛讬 讚讘讘专讻讛 讛讜讗 讚讻转讬讘 讜讻讬 诇讗 谞转拽讬讬诪讛 讘专讻转 讬注拽讘 讞"讜 讜谞专讗讛 诇讬讬砖讘 讚讛讛讜讗 拽专讗 诇讗 讬住讜专 砖讘讟 诪讬讛讜讚讛 讜诪讞讜拽拽 讙讜' 注诇 讛诪诪讜谞讬诐 诪驻讬 讛诪诇讱 诪砖转注讬 讻讚讗诪专讬' 驻"拽 讚住谞讛讚专讬谉 诇讗 讬住讜专 砖讘讟 讙讜' 讗诇讜 专讗砖讬 讙诇讬讜转 砖讘讘讘诇 讜诪讞讜拽拽 讙讜' 讗诇讜 谞砖讬讗讬诐 砖讘讗"讬 诪砖讗"讻 讘诇讜讬 讚讻转讬讘 讬讜专讜 诪砖驻讟讬讱 讙讜' 讜讻谉 讘讬讜讚注讬 讘讬谞讛 讙讜' 讚诪砖诪注 砖讛诐 诪诪讜谞讬诐 诪驻讬 讛拽讘"讛 讜讻谉 讬讛讜讚讛 诪讞讜拽拽讬 讚讻讬谞讜讬 讛讬讜"讚 诪讜专讛 注诇 砖诪诪讜谞讛 诪驻讬 讛拽讘"讛 讜诪砖谞讬 讚讗注"讙 讚讬讛讜讚讛 谞诪讬 诪诪讜谞讛 注诇 讻讱 诪驻讬 讛拽讘"讛 诪"诪 诇讗 住诇拽讗 诇讬讛 砖诪注转转讗 讗诇讬讘讗 讚讛诇讻转讗 讜讛讗 讚讗诪专讬' 驻专拽 讞诇拽 讚讛诇讻讛 讻讚讜讚 讘讻"诪 讜讛"谞 讘注讬专讜讘讬谉 讚讜讚 讚讙诇讬 诪住讻转 讻讜' 讛讬讬谞讜 讗讬讛讜 讙讜驻讬讛 砖讛讬讛 诪诇讱 讗讘诇 砖讗专 讗讬谞砖讬 诪砖讘讟 讬讛讜讚讛 讙诐 砖讛讬讜 讞讻诪讬诐 诇讗 讝讻讜 诇讛讬讜转 讛诇讻讛 讻诪讜转诐 诪砖讗"讻 讘砖讘讟 诇讜讬 讜讬砖砖讻专 砖讞讻诪讬诐 砖讘讛诐 诪讜专讬诐 讛讜专讗讜转 讗诇讬讘讗 讚讛诇讻转讗 讜拽"诇:





专砖"砖

讘诪砖谞讛 诪讬 诪注诇讛 讗讘专讬诐 诪讛"讻 诇诪讝讘讞. 诇拽诪谉 (注"讘) 讘专砖"讬 讜转讜住' 诪讘讜讗专 讚讻讛谉 讗讞讚 讛讬讛 诪拽讟讬专谉. 讗讘诇 讘转"讬 诇拽诪谉 (讻讝) 讚"讛 诇诪讚谞讜 诪住拽讬 讚讛讬讛 讟注讜谉 砖砖讛 讻讛谞讬诐 讜注诪砖"讻 诇拽诪谉 (讘注"讘



讙诪专讗 讜讛转谞讬讗 讻砖诐 砖诪驻讬讬住讬谉 诇讜 讻讜' 讜讻砖诐 砖诪驻讬讬住讬谉 诇讛 讻讜'. 拽"诇 讚诇"诇 诇讗砖诪注讬谞谉 拽讟讜专转 讘驻"注 讛讻讬 转讙专注 诪砖讗专 注讘讜讚讜转 讗讚专讘讛 讛讬讗 注讚讬驻讗 讟驻讬 砖诪注砖专转:



专砖"讬 讚"讛 砖讝讻讛 讘讜 砖讞专讬转. 讗讬砖 讗讬砖 砖讝讻讛 讘注讘讜讚讛. 讻爪"诇:



转讚"讛 讗诇讗. 诇专"讬 诇专砖讘"讬 谞诪讬 转拽砖讬 讻讜'. 诪诇砖讜谉 讝讛 谞专讗讛 讚诪驻专砖讬 讚诇砖谞讜讬讬 讚专砖讘"讬 诇"爪 转讜 诇讞诇拽 讘讬谉 拽讟讜专转 诇砖讗专 注讘讜讚讜转 (讜讛讗 讚诇"拽 讗诇讗 诪砖讜诐 讚诇"谞 讗诪讜专讗 诇驻谞讬讜 讻诪砖"讻 讛转讜住' 讘讻"诪) 讜诇驻"讝 讛讗 讚拽讗诪专 讛砖"住 讜诇诪讗讬 讚住"讚 讛讬讬谞讜 讘讬谉 诇讛诪拽砖讛 讚住"讚 讚诇讻诇 注讘讜讚讜转 讛讬讜 诪驻讬住讬谉 讘讬谉 诇转讬专讜爪讗 讚诇拽讟讜专转 诇讘讚 谞驻讬砖讬 诇讛讜 讻讜' 讜注转"讬. 讜讚讘专讬 诪讛专砖"讗 讘讝讛 讗"谞. 讜注讜讚 诪讛 讬注谞讛 诇讛讜注讜讚 讚讘住讛"讚. 讜诪讚讘专讬 讛专诪讘"诐 驻"讚 诪讛诇' 转讜诪"住 诇诪讚转讬 注讜讚 转讬专讜抓 谞讻讜谉 诇拽讜砖讬讬转 讛专砖"讗 讚讛讜讗 讝"诇 讻转讘 砖诐 讚诇拽讟讜专转 讛讬讜 诪驻讬住讬谉 驻讬讬住 讗讞专 讘讛"注. 讜诇讻讗讜专讛 诇讚讘专讬讜 转砖讗专 拽讜砖讬讬转 讛砖"住 谞驻讬砖讬 诇讛讜 驻讬讬住讜转. 讗讜诇诐 讛讜讗 讝"诇 讬砖讘 讝讛 讘诪砖"讻 讜讗诐 讻讘专 讛拽讟讬专讜 讻讜' 讜讝讛 砖讝讻讛 讘讛 砖讞专讬转 诪拽讟讬专讛 讘讛"注. 讜讻讬讜谉 讚诇讬转讗 转讚讬专 诇讗 讞砖讬讘 诇讬讛. 讜讛讻"诪 诇讗 讛专讗谞讜 诪拽讜专讜. 讜诪诇讘讚 讚住讘专讗 讬砖专讛 讛讬讗 讚讻讬讜谉 讚诇讬讻讗 讞讚砖讬诐 诪诪讬诇讗 讛讬讗 讻砖讗专 注讘讜讚讜转. 诪讜讻专讞转 讙"讻 诪讛讙诪专讗:



讘讗"讚 讜讚讜讞拽 讻讜' 讜诪谞讜专讛 讻讜' 讜诇讗 讛讬讛 讘注专讘 讻讜'. 诇讻讗讜专讛 谞讙讚 讚讬砖讜谞讛 讘讘讜拽专 讛讬讛 讛讚诇拽讛 讘注专讘. 讜讙诐 讚讬砖讜谉 谞专 诪注专讘讬 讛讬讛 讘讛"注 讻驻讬 驻专砖"讬 讜转讜住' 讘砖讘转 (讻讘 讘). 讜诇讚注转 讛专砖讘"讗 砖讛讘讬讗 讛转讜讬"讟 讘住驻"讙 讜专驻"讜 讚转诪讬讚 讛讬讛 讚讬砖讜谉 谞专 讛诪讝专讞讬 讜诇驻注诪讬诐 讻讜诇谉 讘讛"注. 讜诇讚注转讜 讝"诇 砖诐 讛讬讛 讙"讻 讚讬砖讜谉 诪讝讘讞 讛驻谞讬诪讬 注讜讚 讛驻注诐 讘讛"注 注"砖. 讜讚讘专讬 讛转讜住' 爪诇"注 讜注讬' 诇拽诪谉 (诇讙) 讘转讚"讛 讗驻讬诇讜 讜讘诪砖"讻 砖诐:





讛讙讛讜转 讬注讘"抓

转讜住' 讚"讛 讬讛讜讚讛. 讚讛讛讜讗 讘讘专讻讛 讻讜' 谞"讘 讚讜讞讬拽. 讗讘诇 诇注谞状讚 注"驻 诪"砖 讘讬专讜砖诇诪讬 砖讛诇诇 诪谉 诪拽谞讜转 砖诇 讘讬转 讚讜讚 (讻诪"砖 转讜住' 驻状拽 讚住谞讛讚专讬谉 (讛' 讗' 讚状讛 讚讛讻讗) 讜讗"砖 讚诪讜拽讬 转诇诪讜讚讗 (讘住谞讛讚专讬谉 砖诐 讜讘讛讜专讬讜转) 拽专讗 讚诪讞讜拽拽 诪讘"专 注诇 讘谞讬讜 砖诇 讛诇诇 砖讻谉 讛讗砖讛 诪讻讜谞讛 讘砖诐 讘讬谉 专讙诇讬诐 注砖"讛 讜讘砖诇讬转讛 讛讬讜爪讗转 诪讘讬谉 专讙诇讬讛) 诇驻"讝 谞讬讞讗 讟驻讬 诪砖讜诐 讚诇讗 诪讜讻讞 砖讬讛讬讜 诪讞讜拽拽讬诐 讗诇讗 诪讘谞讜转讬讜 讜诇讗 诪讝讻专讬讜. 讜诇注讜诇诐 讗讜转谉 诪讞讜拽拽讬诐 砖讬爪讗讜 诪讘状专 讗讬诪讗 诇讱 砖讘讗讜 诪诇讜讬 讗讜 诪讬砖砖讻专 讗讘诇 诪讬讛讜讚讛 诪讞讜拽拽讬 诪拽砖讬 砖驻讬专 讜拽"诇. 讜讘诪"砖 诪讬讜砖讘 讙"讻 砖诇讗 转拽砖讛 讗诪住拽谞讗 讚砖讬谞讜讬讗 讗住讜拽讬 砖诪注转讛 讻讜' 讜转诪讛 注诇 注爪诪讱 讛诇讗 讘讻"诪 讛诇讻讛 讻讘"讛 讜专砖讘状讙 讜专讘讬 讜诇讚讬讚谉 诇拽"诪. 讗诇讗 讚讗讻转讬 拽砖讬讗 讚讜讚 讛诪注状讛 讚讻转讬讘 讘讬讛 讜讛' 注诪讜 砖讛诇讻讛 讻诪讜转讜 讘讻"诪 (住谞讛讚专讬谉 爪讙 注"讘) 讜讛讜讗 诪讝讻专讬诐 砖讘讬讛讜讚讛. 讜讬"诇 砖讛讜讗 诇讗 讛讬讛 诪讜专讛 诇讘讚讜 讻诪"砖 (讘专讻讜转 讚 注"讗) 砖讻诇 诪讛 砖注讜砖讛 谞诪诇讱 讘诪驻讬诪砖转 专讘讜 (讜专砖"讗 转讬专抓 讘注"讗):





讘谉 讬讛讜讬讚注

诇指讗 诪址砖讈职讻旨址讞址转 爪讜旨专职讘指讗 诪值专址讘旨指谞指谉 讚旨职诪讜止专侄讛, 讗侄诇旨指讗 讚旨职讗指转值讬 诪执砖旨讈值讘侄讟 诇值讜执讬 讗讜止 诪执砖旨讈值讘侄讟 讬执砖旨讉指砖讻指专. 拽砖讛 讜讛讗 讛讜讛 讬讛讜砖注 砖注诪讚 讘诪拽讜诐 诪砖讛 专讘讬谞讜 注"讛, 讜讛讗 讛讜讛 注转谞讬讗诇 讘谉 拽谞讝 砖诇讬诪讚 转讜专讛 讛专讘讛 讜讛讞讝讬专 砖讘注 诪讗讜转 讛诇讻讜转 砖谞砖转讻讞讜 讘讗讘诇讜 砖诇 诪砖讛 专讘讬谞讜 注"讛 讜讛讜讚讜 诇讜 讘讛诐 砖讻讬讜谉 诇讛诇讻讛, 讜讻谉 讻诪讛 砖讜驻讟讬诐 讜谞讘讬讗讬诐 诪砖讗专 砖讘讟讬诐 砖讛讬讜 砖诇讬诪讚讜 转讜专讛 诇讬砖专讗诇 讜讛讜专讜 讞讜拽讬诐 讜诪砖驻讟讬诐 讟讜讘讬诐, 讜讻谉 诪爪讬谞讜 讚讛诇讻讛 讻讛诇诇 讜讛讜讗 讛讬讛 诪砖讘讟 讬讗讜讚讛 讜讻谉 讻诪讛 转谞讗讬诐. 讜注诇 讻诇 讝讛 诇讗 砖讬讬讱 转讬专讜抓 诪讛专砖"讗 讝"诇 砖讻转讘 砖讗谞讬 讚讜讚 讛诪诇讱 注"讛 砖讛讬讛 诪诇讱.
讜谞专讗讛 诇讬 讘住"讚 讚诇注讜诇诐 讬讜讚讛 专讘讗 砖讬讝讚诪谉 讙诐 诪砖讗专 砖讘讟讬诐 讞讻诐 讚诪住讬拽 砖诪注转转讗 讗诇讬讘讗 讚讛诇讻转讗 讗讘诇 诇讗 讬诪爪讗 讛专讘讛 诪讛诐 讘讻诇 讚讜专 讜专拽 诪砖讘讟 诇讜讬 讗讜 讬砖砖讻专 讬诪爪讗 讛专讘讛 讘讻诇 讚讜专 讜讚讜专 讜讘讻诇 讗转专 讜讗转专. 讜谞专讗讛 诇讬 诇专诪讜讝 专讗砖 讜住讜祝 讬执砖讉职专指讗值诇 讛讜讗 诇"讬 砖讛讜讗 专讗砖讬 转讬讘讜转 诇值讜执讬 讬执砖旨讉指砖讉指讻指专 讜谞砖讗专 讘讗诪爪注 专止讗砖讈 讻讬 讛诪讜专讛 谞拽专讗 专止讗砖讈.


讜职讗值讬诪指讗 谞址诪旨执讬 讬职讛讜旨讚指讛 讚旨执讻职转执讬讘: (转讛诇讬诐 住, 讟) "讬职讛讜旨讚指讛 诪职讞止拽职拽执讬". 讛拽砖讜 讛转讜住驻讜转 讝"诇 讗诪讗讬 诇讗 诪讬讬转讬 驻住讜拽 转讜专讛 (讘专讗砖讬转 诪讟, 讬) '诇止讗 讬指住讜旨专 砖值讈讘侄讟 诪执讬讛讜旨讚指讛 讜旨诪职讞止拽值拽 诪执讘值旨讬谉 专址讙职诇指讬讜'? 讜转讬专爪讜 讛讛讜讗 讘讘专讻讛 讛讜讗 讚讻转讬讘. 讜诪拽砖讬诐 讜讛诇讗 驻住讜拽 (讚讘专讬诐 诇讙, 讬) '讬讜止专讜旨 诪执砖职讈驻指旨讟侄讬讱指' 讚诪讬讬转讬 讙讘讬 诇讜讬 谞诪讬 讘讘专讻讛 讻转讬讘.
讜谞专讗讛 诇讬 讘住"讚 讚'讬讜止专讜旨 诪执砖职讈驻指旨讟侄讬讱指' 诇讗讜 诇砖讜谉 讘专讻讛 讛讜讗 讗诇讗 诪讝讻讬专 诪谞讛讙诐 讜诪诇讗讻转诐 讬注谉 讚讗讞专讬 讝讛 讗诪专 '讬指砖执讉讬诪讜旨 拽职讟讜止专指讛 讘职旨讗址驻侄旨讱指 讜职讻指诇执讬诇 注址诇 诪执讝职讘职旨讞侄讱指' 讜讘讜讚讗讬 讝讛 诇讗 讗转诪专 诇讘专讻讛 讚讻讘专 讝讻讜 诇讝讛 诪拽讚诐 拽讚诪转讗 讗诇讗 砖讛讜讗 诪讝讻讬专 诪诇讗讻转诐 讜注住拽诐 讜讛讘专讻讛 转转讞讬诇 诪谉 讗讜诪专讜 (讚讘专讬诐 诇讙, 讬讗) '讘指旨专值讱职 讛殖' 讞值讬诇讜止' 讜讛讻讬 拽讗诪专 讻讬讜谉 讚注住拽诐 讜诪诇讗讻转诐 讛讜讗 注讘讜讚转 讛拽讜讚砖 砖讛诐 '讬讜止专讜旨 诪执砖职讈驻指旨讟侄讬讱指 诇职讬址注植拽止讘 讜职转讜止专指转职讱指 诇职讬执砖职讉专指讗值诇 讬指砖执讉讬诪讜旨 拽职讟讜止专指讛 讘职旨讗址驻侄旨讱指 讜职讻指诇执讬诇 注址诇 诪执讝职讘职旨讞侄讱指' 诇讻谉 '讘指旨专值讱职 讛殖' 讞值讬诇讜止 讜旨驻止注址诇 讬指讚指讬讜 转执旨专职爪侄讛' 诪讛 砖讗讬谉 讻谉 '诇止讗 讬指住讜旨专 砖值讈讘侄讟 诪执讬讛讜旨讚指讛 讜旨诪职讞止拽值拽 诪执讘值旨讬谉 专址讙职诇指讬讜' 讜讚讗讬 讛讜讗 诇砖讜谉 讘专讻讛 砖诪讘专讻诐 讘讻讱.
讜注讚讬讬谉 拽砖讛 拽讜砖讬讬转 诪讛专砖"讗 讝"诇 讚诪讛 讘讻讱 讗诐 讘讘专讻讛 讗转诪专 讚讜讚讗讬 谞转拽讬讬诪讛 讘专讻转 讬注拽讘 讗讘讬谞讜 注"讛 讜讛讜讛 诇讬讛 诇讛讘讬讗 讛讗讬 拽专讗 讚转讜专讛? 讜谞专讗讛 诇讬 讘住"讚 讚讘专讻讛 讗驻砖专 砖转转拽讬讬诐 讘诪拽爪转 讚讛讬讬谞讜 讘讗讞讚 诪谉 讛砖讘讟 讜讘驻专讟 讻讬 讬注拽讘 讗讘讬谞讜 注"讛 谞拽讬讟 诇砖讜谉 讬讞讬讚 砖诇讗 讗诪专 诪讞讜拽拽讬诐 诪讘讬谉 专讙诇讬讜 诪讛 砖讗讬谉 讻谉 驻住讜拽 讬讛讜讚讛 诪讞讜拽拽讬 诪砖诪注 讚拽专讬 诇讬讛 诇砖讘讟 讻讜诇讜 讘转讜讗专 讝讛 讜诪砖讜诐 讞讚 讗讜 砖谞讬诐 诇讗 讬拽专讗 讛砖讘讟 讻讜诇讜 讘砖诐 诪讞讜拽拽讬 讜讚讜拽.






讙诇讬讜谉 讛砖"住 - 专讘讬 注拽讬讘讗 讗讬讙专

专砖"讬 讚"讛 讛讗 诇讗 砖讻讬讞讗 讜诪住转讘专讗 讻讜'. 注讬' 诪谞讞讜转 谞 注"讗 转讚"讛 讚诇讗 砖讻讬讞 诪讘讜讗专 讚诇讗 住"诇 讻专砖"讬 讗诇讗 讻讚讘专讬 转讜住驻讜转 讬砖谞讬诐 讻讗谉:





讞讬讚讜砖讬 专讘讬 注拽讬讘讗 讗讬讙专

转讚"讛 讜讗讬 诪砖讻讞转, 注讬' 诪讛专砖"讗, 讜诇注谞"讚 拽讜砖讬讬转讜 诇拽"诪, 讚讛专讬 讞讝讬谞谉 讚转讜住' 诇讗 讛注诪讬讚讜 拽讜砖讬讬转诐 诪拽讜讚诐 讗驻专讻转 讛砖"住 讚讘爪专讬 诇讛讜 驻讬讬住讜转, 讚讚诇诪讗 专讗讘"讬 住讘专 讚诪驻讬住讬诐 讘注专讘, 注"讻 诪砖讜诐 讚讬"诇 讚驻住讬拽讗 诇讛讜 诇讛砖"住 讚诇讻"注 讘砖讞专讬转 讜诇讗 讛讬讛 讘爪讬专 诪讚' 驻讬讬住讜转, 讗"讻 诪诪讬诇讗 诇讬转讗 诇拽讜砖讬讬转 诪讛专砖"讗, 讜诇讻讗讜专讛 注讚讬讬谉 讬砖 诇讛拽砖讜转 讚诇诪讗 专讗讘"讬 住"诇 讚讗讬谉 讞讜讝专讬诐 讜诪驻讬住讬诐 诇转诪讬讚 砖诇 讘讬谉 讛注专讘讬诐 讗诇讗 讚诇拽讟讜专转 诪驻讬住讬诐 讻讚诪砖谞讬谞谉 诇注讬诇, 讜讗祝 诇驻诪"砖 诪讛专砖"讗 诇注讬诇 诇讗 讛讬' 驻讬讬住 讘讬讞讜讚 讘讬谉 讛注专讘讬诐, 讗诇讗 讘砖注转 讛驻住转 砖讞专讬转 讛驻讬住讜 讙"讻 诪讬 砖讬拽讟讬专 讘讬谉 讛注专讘讬诐, 诪"诪 讚诇诪讗 专讗讘"讬 住"诇 讚讛驻讬讬住 讛讬' 讘注专讘 讜讻拽讜砖讬讬转 转讜住' 讚诇注讬诇, 讜谞专讗讛 讚讙诐 讝讛 诇拽"诪, 讚讗"讻 讛讬讛 专讗讜讬 诇驻讬讬住 讙"讻 讘讬谉 讛注专讘讬讬诐 注诇 讘' 讙讝专讬 注爪讬诐 讜砖讜讘 讛讬' 砖砖讛 驻讬讬住讜转:





讙讘讜专转 讗专讬

谞讜转谉 驻讚专 注诇 讘讬转 讛砖讞讬讟讛 讜诪注诇讛讜 讛拽砖讜 讛转讜住' 转讬驻讜拽 诇讬讛 诪讛讗 讚驻讚专 拽讜讚诐 诇讻诇 讛谞转讞讬诐 讻讬讜谉 讚专讗砖 拽讜讚诐 驻讚专 砖注诇讬讜 谞诪讬 拽讜讚诐 讜转讬专爪讜 讗讬 诇讗 讻转讬讘 讛讱 拽专讗 诇讗 讛讜讬 讚专砖讬谞谉 诇讬讛 讗诇讗 诇讜诪专' 砖专讗砖 讜驻讚专 拽讜讚诪讬谉 诇讻诇 讛谞转讞讬诐 讜拽"诇 讚讘专驻"讘 讚讞讜诇讬谉 (讚祝 讻"讝) 谞驻拽讗 诇讬讛 诪讛讗讬 拽专讗 讚讗转 讛专讗砖 讜讗转 讛驻讚专 讚砖讞讬讟讛 诪谉 讛爪讜讗专 讚拽讗诪专 讗讬谉 诇讬 讗诇讗 谞转讞讬诐 砖讬砖谞谉 讘讻诇诇 讛驻砖讟 诪谞讬谉 诇专讘讜转 讗转 讛专讗砖 砖讻讘专 讛讜转讝 驻讬' 讘砖讞讬讟讛 转"诇 讗转 讛专讗砖 讜讗转 讛驻讚专. 讜讛砖转讗 诪谞"诇 讚砖讞讬讟讛 诪谉 讛爪讜讗专 诪讚讗讬爪讟专讬讱 诇专讘讜转 讗转 讛专讗砖 诪讻诇诇 诪砖讜诐 砖讻讘专 讛讜转讝 讘砖讞讬讟讛 讛讜讗 讜砖"诪 讚砖讞讬讟讛 诪谉 讛爪讜讗专 讚诇诪讗 砖讞讬讟讛 讗讬谞讛 诪谉 讛爪讜讗专 讜讗驻"讛 讗讬爪讟专讬讱 诇诪讬讻转讘 讗转 讛专讗砖 讘驻' 讗' 诇专讘讜转 诇专讗砖 砖拽讜讚诐 诇讻诇 讛谞转讞讬诐 讻诪讜 讚讚专砖转 诇驻讚专 讚讘讛讗讬 拽专讗 讚诇讛讻讬 讗转讬 诇诇诪讚 讚驻讚专 拽讜讚诐 诇讻诇 诪讛"讟 谞诪讬 讻转讘 专讞诪谞讗 谞诪讬 诇专讗砖 诇讛拽讚讬诪讜 诇讻诇 讜诇讗 诪砖讜诐 砖讻讘专 讛讜转讝 讚讗讬谉 砖讞讬讟讛 诪谉 讛爪讜讗专 讜讗讬讚讱 专讗砖 讜驻讚专 讗转讬 诇诇诪讚 砖谞讜转谉 诇驻讚专 注诇 讛专讗砖 讜诪注诇讛讜 讜讗讬 诇讗 讛讜讬 讻转讬讘 讘讗讬讚讱 拽专讗 讗诇讗 讗转 讛驻讚专 诇讞讜讚 讜诇讗 讗转 讛专讗砖 诇讗 讛讜讬 讬讚注讬谞谉 诇讛 注诇 讗讬讝讛 诪谉 讛谞转讞讬诐 讛讜讗 谞讜转谉 讗转 讛驻讚专 诪砖"讛 讻转讘 讗转 讛专讗砖 注诐 讗转 讛驻讚专 诇诇诪讚 砖谞讜转谉 讗转 讛驻讚专 注诇 讛专讗砖 讜诇讗讜 诪讟注诪讗 讚拽讗诪专 讜讝讛讜 讚专讱 讻讘讜讚 砖诇 诪注诇讛 诪砖讜诐 砖讘讬转 讛砖讞讬讟讛 诪诇讜讻诇讱 讘讚诐 讛专讗砖 讚讗讬谉 讻讗谉 诇讻诇讜讱 讘专讗砖 讬讜转专 诪讘砖讗专 谞转讞讬诐 讻讬讜谉 讚讗讬谉 砖讞讬讟讛 诪谉 讛爪讜讗专 讗诇讗 讙讝讛"讻 讛讜讗 诇讬转谉 讗转 讛驻讚专 注诇 讛专讗砖:


讗住讜拽讬 砖诪注转转讗 讗诇讬讘讗 讚讛诇讻转讗 拽讗诪讬谞讗 拽"诇 讛讗 讗诪专讬谞谉 讘驻' 讞诇拽 (讚祝 爪"讘) 讙讘讬 讚讜讚 讜讛' 注诪讜 讚讛诇讻讛 讻诪讜转讜 讘讻"诪 讗注"讙 讚讚讜讚 诪讬讛讜讚讛 拽讗转讬 讜讬"诇 讚讚讜讚 诪诪专讬诐 讛谞讘讬讗讛 拽讗转讬 讻讚讗' 讘驻"拽 讚住讜讟讛 (讚祝 讬"讗) 讙讘讬 讜讬注砖 诇讛诐 讘转讬诐 讜讗注"讙 讚讝讛 诪谉 讛谞拽讘讜转 诇"诇 讘讛 转讚注 讚讛讗 讻诇 注爪诪讜 讚讘"讘 讛专讬 讛谉 讻讘谞讬诐 讜讗驻讬' 讘谉 讘转讜 谞驻拽讗 诇讬讛 诪讛讗讬 拽专讗 讬讛讜讚讛 诪讞讜拽拽讬 讜讻转讬讘 诪谞讬 诪讻讬专 讬专讚讜 诪讞讜拽拽讬诐 讘驻"讜 讚讬讘诪讜转 (讚祝 住"讘) 诪讬讛讜 讗讻转讬 拽"诇 讚讛讗 讛转诐 讘驻' 讞诇拽 拽讗' 讙讘讬 讜讛' 注诪讜 讚讛诇讻讛 讻诪讜转讜 讘讻"诪 讚诪砖"讛 讞诇砖 讚注转讬讛 讚砖讗讜诇 讜讗拽谞讬 讘讬讛 讘讚讜讚 讚讘砖讗讜诇 讻转讬讘 讗诇 讻诇 讗砖专 讬驻谞讛 讬专砖讬注 讜讘讚讜讚 讻转讬讘 讻诇 讗砖专 讬驻谞讛 讬爪诇讬讞 讜讛讗 讘专驻"讛 讚注讬专讜讘讬谉 (讚祝 谞"讙) 讗诪专讬谞谉 讚讜讚 讚讙诇讬 诪住讻转 讻转讬讘 讘讬讛 讬专讗讬讱 讬专讗讜谞讬 讜讬砖诪讞讜 砖讗讜诇 讚诇讗 讙诇讬 诪住讻转 讻转讬讘 讘讬讛 讗诇 讻诇 讗砖专 讬驻谞讛 讬专砖讬注 讜讛专讬 讛讗讬 讗讻讗讬"讬 诪讬讬转讬 诇讛 讘讛讗 讚驻专拽 讞诇拽 讚讗讬谉 讛诇讻讛 讻诪讜转讜 讜讛砖转讗 诪诪讗讬 讚诪砖讜诐 讚诇讗 讙诇讬 诪住讻转 讛讜讗 讚诇诪讗 诪砖讜诐 讚诇讗 讗转讬 诪诇讜讬 讜讬砖砖讻专 讚诪住拽讬 砖诪注转转讗 讗诇讬讘讗 讚讛诇讻转讗 讚讛讗 诪讘谞讬诪讬谉 拽讗转讬 讜砖诪讗 拽讬诐 诇讬讛 诇讛讙诪专讗 砖砖讗讜诇 谞诪讬 讗转讬 诪讗讬讝讛 爪讚 砖讘讜 诪讛谞讬 砖谞讬 砖讘讟讬诐 讚诪住拽讬 砖讗讚"讛. 讜注讬"诇 诇讗讜 诇诪讬诪专讗 讚讗"讗 诇讗住讜拽讬 讛诇讻转讗 讗诇讗 讛谞讬 讘' 砖讘讟讬诐 讚诪砖讗专 砖讘讟讬诐 谞诪讬 诇驻注诪讬诐 讗讬讻讗 讚诪住拽讬 讜讙诐 讛谞讬 谞诪讬 诇讗 诪住拽讬 讘讻"诪 讗诇讗 专讜讘 驻注诪讬诐 拽讗诪专 诪讬讛讜 讙讘讬 砖讗讜诇 讚讻转讬讘 讗诇 讻诇 讗讬"讬 诪砖诪注 讚诇讗 讗住讬拽 讘砖讜诐 驻注诐 讙专诐 诇讜 注诇 讚诇讗 讙诇讬 诪住讻转 讜讚讜讚 讗注"讙 讚诪诇讜讬 讗转讬 讚讛讗 讗转讬 诪诪专讬诐 讗讬 诇讗讜 诪砖讜诐 讚讙诇讬 谞诪讬 诪住讻转 诇讗 讛讬讛 讝讜讻讛 讻"讻 讚讛诇讻讛 讻诪讜转讜 讘讻"诪 讻讚讻转讬讘 讻讗"讬 讬爪诇讬讞 讜讻转讬讘 谞诪讬 讜讛' 注诪讜:


讜诇诪讗讬 讚住诇讬拽 讗讚注转讬谉 诪注讬拽专讗 谞驻讬砖讬 诇讛讜 驻讬讬住讜转 拽"诇 诇"诇 诇讛拽砖讜转 诇诪讗讬 讚住"讚 讛讗 讗驻讬' 诇诪讗讬 讚诪住讬拽 谞诪讬 拽砖讛 讚讗讻转讬 谞驻讬砖讬 诇讛讜 驻讬讬住讜转 讚讛讗 诪驻讬住讬谉 讗驻讬' 讘讻诇 讬讜诐 诪讬诪讜转 讛讞讜诇 诇驻讬讬住 讛拽讟讜专转 砖诇 注专讘讬转 讘驻"注:





诪专讗讬转 讛注讬谉

讗诪专 专讘讗 诇讗 诪砖讻讞转 爪讜专讘讗 诪专讘谞谉 讚诪讜专讛 讜讻讜'. 注讬讬谉 诪讛 砖讻转讘转讬 讘注谞讬讜转讬 讘驻转讞 注讬谞讬诐 讻讗谉 讘住"讚 讜讘诪"砖 讘拽讜谞讟专讬住 讝讛 讘住谞讛讚专讬谉 注诇 讚祝 讛' 讘住"讚:





驻转讞 注讬谞讬诐

转谞讗 诪注讜诇诐 诇讗 砖谞讛 讘讛 讜讻讜' 讻转讜讘 讘诇拽讜讟讬 专讘 讘爪诇讗诇 诪砖诐 转讜住驻讜转 讻"讬 讜讝"诇 诪注讜诇诐 诇讗 砖谞讛 讘讛. 讬砖 讘诪讚专砖 讟注诐 砖讬砖 诇讚讞讜拽 注爪诪讜 讛讗讚诐 诇讛讬讜转 讘注诇 讘专讬转 诇驻讬 砖讚讜诪讛 讗讜转讛 诪爪讜讛 诇拽讟讜专转 讻讚讗诪专讬谞谉 讘砖注讛 砖诪诇 讗讘专讛诐 讗讘讬谞讜 讗转 注爪诪讜 讜讗转 讘谞讬 讘讬转讜 讬专讚 讛拽讘"讛 诇砖诐 讗诪专讜 诇讜 诪诇讗讻讬 讛砖专转 讜诪讛 诇讱 诇驻谞讜转 讗诇 讙讘注转 讛注专诇讜转 讻诇讜诪专 诪拽讜诐 诪讟讜谞祝 讛讜讗 讗"诇 讞讘讬讘讬诐 注诇讬 讻拽讟专转 讚讘讞讚 拽专讗 讻转讬讘 讙讘注转 讛注专诇讜转 讜讘讞讚 讻转讬讘 讙讘注转 讛诇讘讜谞讛 讜讬诇驻讬谞谉 诪讛讚讚讬 讜诇驻讬讻讱 诪谞讛讙 砖诇谞讜 砖诇讗 讬砖谞讛 讗讚诐 诇讛讬讜转 讘注诇 讘专讬转 诪砖谞讬 转谞讜拽讜转 诇讗讞讚 讻讚讗诪专 讙讘讬 拽讟专转 砖诇讗 砖谞讛 讘讛 讗讚诐 诪注讜诇诐. 转讜住驻讜转 讻"讬. 注讻"诇 讜诪讚讘专讬 讛转讜住' 讻"讬 讛诇诇讜 诪爪讬谞讜 诪拽讜专 讚讘专讬 专讘讬谞讜 驻专抓 砖讛讘讬讗 诪讛专讬"诇 讘讛' 诪讬诇讛 砖讗讬谉 讻讜驻诇讬谉 诇转转 讘谞讬讜 诇讘注诇 讘专讬转 讗讞讚 诪砖讜诐 讚讛讜讬 讻拽讟讜专转 注砖"讘 讜讛拽砖讛 讛讙讗讜谉 诪讛专"专 讬讞讝拽讗诇 谞专"讜 讘住驻专 转砖讜讘讜转 讛谞拽专讗 谞讜讚注 讘讬讛讜讚讛 讚诪"讟 诪讚诪讛 诇拽讟讜专转 注讚 砖诪爪讗 诪讚专砖 讬诇拽讜讟 驻' 诇讱 诇讱 注"砖 讘讗讜专讱 讘讬"讚 住讬' 驻"讜 讜讻讬讜讬谉 讛专讘 讗诇 讛讗诪转 讚住诪讻讜 注诇 讛诪讚专砖 砖讻谉 讛转讜住' 诪讘讬讗讬谉 讛诪讚专砖 讗讱 讛讜讗 诪讚专砖 专讞讘 讜诪讘讜讗专 讬讜转专 诪诪讗诪专 讛讬诇拽讜讟 砖讛讘讬讗 讛专讘 讛谞讝' 讚讛拽讘"讛 讗诪专 讞讘讬讘讬诐 注诇讬 讻拽讟专转 讜诪住讬拽 讚讬诇讬祝 讙讘注转 讛注专诇讜转 诪讙讘注转 讛诇讘讜谞讛 讚讻讬 讛讚讚讬 谞讬谞讛讜. 讙诐 诪转讞讬诇转 诇砖讜谉 讛转讜住' 讛谞讝' 砖讻转讘讜 讬砖 讘诪讚专砖 讟注诐 砖讬砖 诇讚讞讜拽 讛讗讚诐 注爪诪讜 诇讛讬讜转 讘注诇 讘专讬转 砖讚讜诪讛 诇拽讟讜专转 专讬讛讟讗 讚诇讬砖谞讗 诪讜讻讞 砖讘诪讚专砖 讗讬转讗 砖讘注诇 讘专讬转 讻拽讟专转. 讜讬砖 诇讚讞讜转. 讙诐 诪讚讘专讬 讛转讜住' 诪讘讜讗专 讚讛拽驻讬讚讗 砖诇讗 诇讛讬讜转 住谞讚拽 诇讘谞讬 讗讚诐 讗讞讚 讗讘诇 诇讛讬讜转 住谞讚拽 诇讘谉 讗讚诐 讗讞专 诇讬转 诇谉 讘讛 讜讻谉 谞专讗讛 诪诪讛专讬"诇 讜讻诪"砖 讛专讘 砖"讱 住讬' 专住"讛 砖讝讛 讚注转 诪讜专"诐 讘讛讙讛讛 讜讚诇讗 讻讛专讘 讘讬转 讚讜讚 砖驻拽驻拽 注"砖 讬"讚 住讬' 拽讻"讘:
讜讗砖专 砖讗诇讜 诪讛讙讗讜谉 讛谞讝' 讚讗讬 诪讚诪讜 诇拽讟讜专转 讛讬"诇 诇讛讝讛讬专 砖诇讗 讬讛讬讛 住谞讚拽 讻讬 讗诐 驻注诐 讗' 讻诇 讬诪讬讜 讘讬谉 诪讗讚诐 讗讞讚 讘讬谉 诪讗讚诐 讗讞专 讜讛讙讗讜谉 讛谞讝' 讛讙讚讬诇 讛诪讚讜专讛 讘讝讛 讜诪住讬拽 讚讟注诐 讛专"祝 诪砖讜诐 诪讗讬 讚讗诪专讜 砖诇讗 诇转转 诪转谞讜转讬讜 诇讻讛谉 讗' 讜讻讜' 注"砖 拽"拽 讚讛转讜住' 讜讛专"祝 诇讗 讛讝讻讬专讜 讛讗 讚谞讜转谉 诪转谞讜转讬讜 讜诪讟注诐 讛拽讟专转 砖诇讗 砖谞讛 讗讚诐 谞讙注讜 讘讛. 讜转讜 讙诐 讛诪讬诇讜转 诇讗 讬转谞讜 诪讬诇转 讻诇 讛讘谞讬诐 诇讗讚诐 讗讞讚. 诇讻谉 谞专讗讛 讚诪砖讜诐 砖讛讚诪讬讜谉 诇拽讟专转 讬砖 诇讚讜谉 讘讛讗 讚讚讜诪讛 诇拽讟专转 讜讘讛讗 讚诇讗 砖谞讛 讗讚诐. 诇讻谉 诪砖讜诐 讞讬讘讜讘 诪爪讜讛 诇讗 谞讛讙讜 讗诇讗 讘砖谞讬 讘谞讬诐 诪讗讚诐 讗讞讚 讚讗讘讬 讛讘谞讬诐 诇讗 讬转谞诐 诇住谞讚拽 讗' 讜讙诐 讛住谞讚拽 诪砖诪注 拽爪转 诪讚讘专讬 讛转讜住' 讻"讬 讛谞讝' 砖讛讜讗 谞诪讬 诪讜讝讛专 讻讬 讘讝讛 诪讞讘讘讬诐 讛诪爪讜讛 讛讗讘 讜讘注诇 讘专讬转 讜讚讜诪讬讛诐 诇讜诪专 砖讛诐 诪拽讟讬专讬诐 拽讟专转 讜转住讙讬 讘讞讚 诪讗讘讬 讛讘谉 讜诇驻讬 砖讛讚诪讬讜谉 讗讬谞讜 讙诪讜专 砖专讬 诪讗讚诐 讗讞专 讜讚讜拽:


注讜诇讛  谞诪讬 讻转讬讘 讜讻诇讬诇 注诇 诪讝讘讞讱. 讻转讜讘 讘诇拽讜讟讬 专讘 讘爪诇讗诇 讻"讬 注讜诇讛 谞诪讬 讜讻讜' 讜讗"讻 讛"诇 诇讛驻讬住 讞讚砖讬诐 诇注讜诇讛 讜诪砖谞讬 诇讗 砖讻讬讞 拽讟专转 讜诪住转讘专讗 讚讻讬 讻转讬讘 注讜砖专 讗讚诇讗 砖讻讬讞讗 讻讱 驻讬专砖"讬 讜诇驻讬 讝讛 诇驻讬 讛诪住拽谞讗 诪砖诪注 讚诇讗 诪注转专讗 讜讛拽讚讜砖 讛专讘 专' 讜专讚讬诪讜住 驻讬专砖 讛讗 砖讻讬讞讗 注讜诇讛 砖讻诇 讛专讜爪讛 诇讛转谞讚讘 注讜诇讛 讛专砖讜转 讘讬讚讜 讜诪砖讜"讛 诇讗 讛讬讜 诪驻讬住讬诐 讞讚砖讬诐 讚讘诇讗"讛 讗诐 专讜爪讛 诇讛转谞讚讘 注讜诇讛 讬拽专讬讘谞讛 讜讬注砖讬专 讜诇驻"讝 诇驻讬 讛诪住拽谞讗 讘注讜诇讛 谞诪讬 诪注转专讗 (转讜住驻讜转 讻"讬) 讜讙诐 讘转讜住' 讬砖谞讬诐 驻讬专砖讜 讛讻讬 讛注讜诇讛 讻诇 讗' 讬讻讜诇 诇讛转谞讚讘. 讗讱 讻转讘讜 砖诐 讚诇专砖"讬 驻专讬讱 注讜诇讛 讗诪讗讬 诇讗 诪注砖专讗 讜讙诪讙诪讜 讘讝讛 注"砖 讜诪讚讘专讬 讛转讜住' 讻"讬 讛谞讝' 诪驻讜专砖 讚讙诐 诇专砖"讬 驻专讬讱 讚讬驻讬住讜 讞讚砖讬诐 诇注讜诇讛. 讜讛转讜住' 讘诪谞讞讜转 讚祝 谉' 注"讗 讻转讘讜 讚讛讻讗 讚注讜诇讛 谞诪讬 诪注转专讗. 讜讛讚讘专 讘专讜专 砖讛诐 诪驻专砖讬诐 讻讛转讜住' 讻"讬 讛谞讝' 讜转讜住' 讬砖谞讬诐. 讜讛专讘 转讬"讟 砖诐 讛拽砖讛 注诇 讛转讜住' 讜讛专讘 讘专讻转 讛讝讘讞 砖诐 谞讚讞拽 诪讗讚 诇讛砖讜讜转 讚讘专讬 讛转讜住' 砖诐 诇驻讬专讜砖 专砖"讬 讚住讜讙讬讬谉. 讜讗诇讜 砖谞讬 讛诪诇讻讬诐 讛诪讛 专讗讜 讚讘专讬 讛转讜住' 讬砖谞讬诐 讜转讜住驻讜转 讻"讬 诇讗 讻转讘讜 诪讛 砖讻转讘讜. 讜诪讛 砖讛拽砖讛 讛专讘 讘专讻转 讛讝讘讞 砖诐 讚讗讬 注讜诇讛 诪注转专讗 诇讗 讛讬"诇 诇讛驻讬住 讞讚砖讬诐 讙诐 诇拽讟专转 讻讬讜谉 讚讻诇 讗' 讬讻讜诇 诇讛转注砖专 注"讬 注讜诇讛. 讗驻砖专 诇讜诪专 讚诇驻讬 讞讬讘转 注砖讬讬转 讛诪爪讜讛 讻谉 讛讜讗 讛注讜砖专 讜注讜诇讛 讻讬讜谉 讚砖讻讬讞讗 讗讬谉 讻讗谉 讞砖拽 讙讚讜诇 讜讞讬讘讛 讬转讬专讛 讘注砖讬讬转讛 讜讗讬谉 讛注讜砖专 讻"讻 诪砖讗"讻 讛拽讟专转 讚诪注砖专转 讛专讘讛 诇驻讬 讞讬讘转讛. 讜讻讘专 谞讜讚注 讚转讜住' 讬砖谞讬诐 谞讚驻住讜 讗讞专 讝诪谉 讛讙讗讜谞讬诐 讛谞讝' 专讘讜转 讘砖谞讬诐 讜诇讗 砖诇讟讜 诪讗讜专 注讬谞讬讛诐 讘讛诐. 讜注讬讬谉 讘讘讬转 讚讜讚 住讬' 讛谞讝':
讜砖诪注转讬 诪注讟专转 专讗砖讬 讗讘讗 诪讗专讬 讝诇讛"讛 诪砖诐 讙讚讜诇 诪讜专讬谞讜 讛专讘 砖讗专谞讜 诪讛专"讗 讬爪讞拽讬 讝诇讛"讛 讚诇砖讬讟转 专砖"讬 讚注讜诇讛 讗讬谞讛 诪注砖专转 讚诪住转讘专讗 讚讻讬 讻转讬讘 注讜砖专 讗讚诇讗 砖讻讬讞讗 讚讝讛讜 讚拽讚讜拽 讛讻转讜讘 注爪诪讜 讬砖讬诪讜 拽讟讜专讛 讘讗驻讱 讜讻诇讬诇 注诇 诪讝讘讞讱 讘专讱 讛' 讞讬诇讜 讚讛讜诇"诇 讘专讱 讛' 讞讬诇诐 讻讚拽讗诪专 讬砖讬诪讜 拽讟讜专讛. 讗诪谞诐 诇讛讬讜转 讻讬 讛讝讻讬专 拽讟讜专转 讜注讜诇讛 讚讛讜讗 讻诇讬诇 诇讝"讗 讘专讱 讛' 讞讬诇讜 讞讚 诪讛谞讬 诪转注砖专 讜诇讗 砖谞讬讛诐 讜诪住转讘专讗 讗讚诇讗 砖讻讬讞讗 砖讛讬讗 拽讟讜专转 讜诇讗 拽讗讬 讗注讜诇讛 讚砖讻讬讞讗 注讻"讚. 讜诇讬 讛讛讚讬讜讟 讗驻砖专 讚专讱 讚专砖 讘砖讬讟转 讛砖"住 讜讘讻转讜讘 讜谞讬砖讘 谞诪讬 讛讻专讞 专砖"讬 讜讛讞讝讬拽 讘讜 讛专讘 转讬"讟 讘驻专拽讬谉 讜驻专拽 讚' 讚诪谞讞讜转 讚诇讗 讗驻砖专 讚注讜诇讛 诪注砖专转 讚讗"讻 讻诇 讛讻讛谞讬诐 讛讬讜 爪专讬讻讬诐 诇讛讬讜转 注砖讬专讬诐 讜注讬谞讬谞讜 讛专讜讗讜转 讚讗讬谞讜 讻谉 讻讬 讬砖 讛专讘讛 讻讛谞讬诐 注谞讬讬诐 讗讜 讘讬谞讜谞讬讬诐. 讜讬转讬砖讘 谞诪讬 拽讜砖讬转 讛专讘 讘讛"讝 讛谞讝'. 讜讬转讬砖讘 讛讻转讜讘 讚讻转讬讘 讬砖讬诪讜 拽讟讜专讛 讜讻诇讬诇 讘专讱 讛' 讞讬诇讜 讜讗诪讗讬 讛驻住讬拽 讘注讜诇讛. 讗诪谞诐 讗驻砖专 诇讜诪专 讘讙讜驻讗 讚砖诪注转讬谉 讚转专讜讬讬讛讜 讻讬 注讘讬讚 讛讻讛谉 拽讟专转 讜注讜诇讛 诪转注砖专 讗讘诇 讘讞讚 诇讗 诪转注砖专 讜讗讬 讛拽讟讬专 拽讟专转 讜讗讻转讬 诇讗 讗拽专讬讘 注讜诇讛 讗讬谞讜 诪转注砖专 注讚 砖讬拽专讬讘 注讜诇讛 讜讻谉 讗讬 讛拽专讬讘 注讜诇讛 讜诇讗 讛拽讟讬专 讗讬谞讜 诪转注砖专 讜讘讝讛 诪转讬砖讘 讛讻诇 讻诪讘讜讗专 讜讬砖 诇驻专砖 砖讬讟转 讛住讜讙讬讗 讘讛讻讬 讻讗砖专 讬专讗讛 讛诪注讬讬谉 讜讝砖"讛 讬砖讬诪讜 拽讟讜专讛 讜讻诇讬诇 讘专讱 讛' 讞讬诇讜 讻诇讜诪专 讛讻讛谉 砖注砖讛 砖转讬讛谉 诇讗驻讜拽讬 诪讬 砖诇讗 注砖讛 讗诇讗 讗讞转 讜讚讜拽 讛讟讘 讻讬 拽爪专转讬:


讗诪专 专讘讗 诇讗 诪砖讻讞转 诇讛 爪讜专讘讗 诪专讘谞谉 讚诪讜专讛 讜讻讜' 讗驻砖专 讚专讱 讚专砖 诇转转 讟注诐 诇讝讛 讘诪讛 砖讞拽专谞讜 讘注谞讬讜转谞讜 讚讗诪专讜 专讝"诇 讚讬注拽讘 讗讘讬谞讜 讛驻专讬砖 诪注砖专 诪讛讘谞讬诐 讜讛讜讗 诇讜讬. 讜诇驻讜诐 诪讛 讚讬诇驻讬谞谉 讞讜诪砖 诪讚讻转讬讘 注砖专 讗注砖专谞讜 讗"讻 讙诐 诪讛讘谞讬诐 讛讬讛 诇讜 诇讛驻专讬砖 诪讛讞讜诪砖. 讜讻转讘谞讜 讘诪"讗 讚讗驻砖专 讚讬砖砖讻专 砖谞讜诇讚 注驻"讬 讛谞住 讜讻诪"砖 专讝"诇 讘诇讬诇讛 讛讜讗 讚讻讘讬讻讜诇 讛拽讘"讛 住讬讬注. 讛驻专讬砖讜 诇转讜专讛 讜讛讜讗 诪谉 讛讞讜诪砖 砖谞讬 讜诪砖讜"讛 砖讘讟 讬砖砖讻专 注讚 讛讬讜诐 转诪讬讚 注讜住拽讬诐 讘转讜专讛 讻诪"砖 讘住讬驻讜专 讗诇讚讚 讛讚谞讬. 讜注诇 驻讬 讝讛 讬转讬砖讘 讛讟讘 讚讛谞讛 谞讛讬专谞讗 砖专讗讬转讬 讘诪驻专砖讬诐 讚专讘讗 讚讬讬拽 诇讜诪专 爪讜专讘讗 诪专讘谞谉 讚讛讬讬谞讜 讘讞讜专 讗讘诇 讙讚讜诇 诪爪讜讬 讙诐 讘砖讗专 砖讘讟讬诐 讜讘讛讻讬 注讘讬讚讬 专讘谞谉 讚诪砖谞"讜 拽讜砖讬转 讛转讜住驻讜转 讘诪"砖 讘砖"住 讜讗讬诪讗 讬讛讜讚讛 讚讻转讬讘 讬讛讜讚讛 诪讞讜拽拽讬 讗诪讗讬 诇讗 诪讬讬转讬 拽专讗 讚讻转讬讘 讘转讜专讛 讜诪讞讜拽拽 诪讘讬谉 专讙诇讬讜 讚拽专讗 讚诪讞讜拽拽 讚专讬砖谞讗 诇讬讛 讘谞砖讬讗讬诐 讛诐 讙讚讜诇讬诐 讗讘诇 讬讛讜讚讛 诪讞讜拽拽讬 诪砖诪注 讻诇 讛砖讘讟 注讻"讚 讜诇讚专讻谞讜 讛谞讛 诪讛 讟讜讘 讚爪讜专讘讗 诪专讘谞谉 讘讞讜专 砖讬讜专讛 诇讗 诪砖讻讞转 讗诇讗 诪诇讜讬 讜讬砖砖讻专 讚讛诐 讛砖讘讟讬诐 讚讬注拽讘 讗注"讛 讛驻专讬砖诐 诇砖诐 讛' 讜讻讬讜谉 砖讻谉 讙讚讜诇讬诐 讜拽讟谞讬诐 讞诇拽 讙讘讜讛 讛诐:
讜讛转讜住' 讬砖讘讜 诇拽讜砖讬转诐 讚讛讛讜讗 讘讘专讻讛 讛讜讗 讚讻转讬讘 讗讘诇 诪讛讗讬 拽专讗 诪讬讬转讬 砖讻讱 讛讬讛 砖讘讬讛讜讚讛 讬砖 诪讞讜拽拽讬诐 注讻"诇 讜诪拽砖讬诐 讗讟讜 讘专讻转 讬注拽讘 诪讬 讝讜讟专 讜讛诇讗 讗诪专讬谞谉 驻专拽 讛谞讜砖讗 讚专' (讞诪讗 讘专 讞谞讬谞讗) [讞谞讬谞讗 讘专 讞诪讗] 诇讗 住讙讬 讚诇讗 诪诇讬讱 讻讬讜谉 讚专讘讬 讗诪专 讞谞讬谞讗 讘"讞 讬砖 讘专讗砖 讜讻转讬讘 讜转讙讝专 讗讜诪专 讜讻讜'. 讜转讜 讗讬 诇讗 诪讬讬转讬 讜诪讞讜拽拽 诪讘讬谉 专讙诇讬讜 诪砖讜诐 讚讛讛讜讗 讘讘专讻讛 诪讗讬 讬诇讬祝 诇诇讜讬 讚讻转讬讘 讬讜专讜 诪砖驻讟讬讱 讗讬诪讜专 讚讘专讻讛 讛讬讗:
讜讛讘谉 讬拽讬专 诇讬 讛讞讻诐 讛砖诇诐 讛专讘 讬讛 讬讜砖讬注讛讜 讛讗诇 诪讻诇 爪专讛. 驻讬专砖 讚讻讜谞转 讛转讜住' 讚讛讛讜讗 讘讘专讻讛 讻转讬讘 讻诇讜诪专 讚讗诪专讜 驻"拽 讚住谞讛讚专讬谉 讗诇讜 讛谞砖讬讗讬诐 讜讛诐 诪谞拽讘讜转 讬讛讜讚讛 讻诪"砖 讛转讜住' 砖诐 诪讛讬专讜砖诇诪讬 讜讛讟注诐 讚诇讛讬讜转讜 讘专讻讛 讻砖诪转拽讬讬诐 讘爪讚 诪讛 住讙讬 讜谞转拽讬讬诪讛 讛讘专讻讛 讜讛砖"住 诇讗 住"讚 诇讛拽砖讜转 诪谞拽讘讜转 讬讛讜讚讛 砖讘注诇讬讛谉 讛谉 讛谉 讬讜专讜 讚讙诐 讝讛 讗讬谞讜 砖讜讛 讘讻诇 讗诇讗 诪转拽讬讬诐 讘谞砖讬讗讬诐 讞讚 讘讚专讗. 讜诇讻谉 诪讬讬转讬 诪讬讛讜讚讛 诪讞讜拽拽讬 砖讘讬讛讜讚讛 讘讝讻专讬诐 讬砖 诪讞讜拽拽讬诐 讜讛讜讗 转讜讗专 诇讬讛讜讚讛 讜驻专讬讱 砖驻讬专 讗讘诇 讘诇讜讬 讚讻转讬讘 讬讜专讜 诪砖驻讟讬讱 讬砖讬诪讜 拽讟讜专讛 讜讻讜' 诪讜讻专讞 讚讛诐 讛讝讻专讬诐 讘注爪诪诐 讻讬 讛讬讻讬 讚讬砖讬诪讜 拽讟讜专讛 讛诐 讛讻讛谞讬诐 讜讻讜' 讛"谞 讬讜专讜 讛诐 讛诇讜讬讬诐 注爪诪诐 注讻"讚 讗讜专 注讬谞讬 讘谉 讞讻诐 讛讬"讜:
讘专诐 讘诇讗讜 讛讻讬 讗注讬拽专讗 诇拽"诪 讚讻讜谞转 讛转讜住' 讚谞讛讬 讚诪爪讬 诇讗转讜讬讬 诪拽专讗 讚讘专讻讛 讚讜讚讗讬 谞转拽讬讬诪讛 讜讻诪讛 讚诪讬讬转讬 诪拽专讗 讚讻转讬讘 讬讜专讜 诪砖驻讟讬讱. 讗讘诇 讟驻讬 注讚讬祝 诇讗转讜讬讬 诪拽讬讜诐 讛讘专讻讛 讚讻转讬讘 讬讛讜讚讛 诪讞讜拽拽讬 诇讛讜专讜转 讚谞转拽讬讬诐 讘专讻转 讬注拽讘 讗砖专 讘讬专讱 讜诪讞讜拽拽 讜讘讻诇诇 诪讗转讬诐 诪谞讛 讚讗拽专讗 讚讜诪讞讜拽拽 拽讗讬 砖谞转拽讬讬诪讛 讘专讻讛:
讜讝讛 讻转讘转讬 讘讛讬讜转谞讜 讘注讬专 讗讞专转 讘诇讬 住驻专讬诐 讜讘讞讝专转讬 诇讘讬转讬 专讗讬转讬 诇讛专讬讟讘"讗 讘讞讬讚讜' 砖讻转讘 诇转专抓 诪讚谞驻砖讬讛 讚诇讗 诪讬讬转讬 讛砖"住 讬讛讜讚讛 诪讞讜拽拽讬 诪砖讜诐 讚诪讜拽诪讬谞谉 诇讬讛 讘谞砖讬讗讬诐 讜讛讬讜 诪爪讚 讛讗诐 注"砖 讜讛讬讬谞讜 诪讛 砖驻讬专砖 讘谞讬 讬讚讬讚讬 讘讚讘专讬 讛转讜住' 讻讗诪讜专. 讙诐 专讗讬转讬 讘住' 砖讬讞 讬爪讞拽 讚诪砖谞讬 诇讚讘专讬 讛转讜住' 讻讚砖谞讬讬谉 讜诪讛 砖讻转讘转讬 诇注讬诇 讘砖诐 讛诪驻专砖讬诐 讘拽砖转讬 讜诪爪讗转讬 讘住驻专 驻谞讬 诪砖讛 诇讘谉 讗讞讬 讛讙讗讜谉 诪讛专"谉 讻"抓 讘专讬砖 驻住讞讬诐 讜诇讛专讘 注讬讜谉 讬注拽讘 砖驻讬专砖讜 讻讱 讚讛讗 讚讗诪专 专讘讗 诇讗 诪砖讻讞转 爪讜专讘讗 诪专讘谞谉 讛讬讬谞讜 讘讘讞讜专 讗讱 诇讗 转讬专爪讜 讘讝讛 拽讜砖讬转 讛转讜住'. 砖讜讘 专讗讬转讬 讘住' 讘谞讬谉 讗专讬讗诇 诇讛讙讗讜谉 诪讛专"砖 谞专"讜 驻' 讛讘专讻讛 砖讛讘讬讗 诪砖诐 讙讚讜诇 讗讞讚 转讬专讜抓 讝讛 讜转讬专抓 讘讝讛 拽讜砖讬转 讛转讜住' 讜讻转讘 讜讝"诇 讚诪诇讗 讬住讜专 讗讬谉 专讗讬讛 讚讬砖 诇讜诪专 讚讛讜讬 讗讞专 讗专讘注讬诐 砖谞讛 讗讘诇 讬讛讜讚讛 诪讞讜拽拽讬 讚专砖讜 专讝"诇 讘住谞讛讚专讬谉 讚祝 拽"讜 注"讘 讚拽讗讬 讗讚讜讗讙 讜讗讞讬转讜驻诇 讜讗讬转讗 砖诐 讚讻转讬讘 讘讛讜 诇讗 讬讞爪讜 讬诪讬讛诐 讜讗"讻 诪讜讻讞 讚拽讜讚诐 诪' 砖谞讛 讛讬讜 专讗讜讬诐 诇讛讜专讗讛 讜诪砖谞讬 讗住讜拽讬 砖诪注转转讗 讗诇讬讘讗 讚讛诇讻转讗 拽讗诪讬谞讗 讜讛转诐 诪讘讜讗专 讚讚讜讗讙 讜讗讞讬转讜驻诇 诇讗 讗住拽讬 砖诪注转讗 讜讻讜' 注讻"诇 讜讗讙讘 砖讬讟驻讬讛 讻转讘 讻谉 讚讘讚祝 拽"讚 讘住讜驻讜 讚专砖讬 讬讛讜讚讛 诪讞讜拽拽讬 注诇 讗讞讬转讜驻诇 诇讞讜讚 讜讘讚祝 拽"讜 讗诪专讜 讚讻转讬讘 讘讛讜 诇讗 讬讞爪讜 讬诪讬讛诐 讜诇讗 诪住拽讬 砖诪注转讗 讗诇讬讘讗 讚讛诇讻转讗 注"砖:


讜诇诪讗讬 讚住"讚 诪注讬拽专讗 讛讗 谞驻讬砖讬 驻讬讬住讜转 讜讻讜'. 讻转讜讘 讘诇拽讜讟讬 专讘 讘爪诇讗诇 诪砖诐 转讜住驻讜转 讻"讬 讜讝"诇 讜诇诪讗讬 讚住"讚 讜讻讜' 讜讗"转 讜诇驻讬 讛诪住拽谞讗 谞诪讬 谞驻讬砖讬 驻讬讬住讜转 砖讛专讬 讛讬讜 诪驻讬住讬诐 讘讬讜诐 讘' 驻注诪讬诐 诪砖讜诐 讛拽讟专转 讜讬"诇 讛讗 讗讜拽讬诪谞讗 讚讘砖讘转 讗讬讬专讬 讗讘诇 讘讞讜诇 诪讬 砖讝讻讛 讘砖讞专讬转 讝讻讛 讘讬谉 讛注专讘讬诐 讜讛讗 讚转谞讬 砖诇讗 砖谞讛 讘讛 讗讚诐 诪注讜诇诐 爪"诇 诪讬讜诐 诇讞讘讬专讜 讗讘诇 讘讬讜诐 讗' 诪讬 砖讝讻讛 砖讞专讬转 讝讻讛 谞诪讬 讘讛 注专讘讬转 注讻"诇 讜讝讛 谞专讗讛 讚注转 讛转讜住' 讬砖谞讬诐 砖讘讬讚讬谞讜. 讜讻谉 讻转讘 讛专讬讟讘"讗 讘讞讬讚讜砖讬讜 诪砖诐 讛转讜住驻讜转 讚诪谞讞讜转 讜谞专讗讛 砖讛讜讗 诪住讻讬诐 诇讚讘专讬讛诐. 讜诪注诇转 讛专讘 讛诪讙讬讛 谞专"讜 砖诐 讘讞讬讚讜砖讬 讛专讬讟讘"讗 讻转讘 讗砖专 讞讝讛 讞讝讜转 拽砖讛 讚讛专讬讟讘"讗 注爪诪讜 讚祝 讬"讚 讻转讘 讜诪讬讛讜 讚讜拽讗 讘讛拽讟专转 注讘讜讚转 砖讞专讬转 讘注讬谞谉 讞讚砖讬诐 诇讘拽专讬诐 讗讘诇 讘讬谉 讛注专讘讬诐 讗祝 诪讬 砖讛拽讟讬专 拽讟专转 砖讞专讬转 讞讜讝专 讜诪驻讬住 讘讜 注专讘讬转 讜讻谉 诪讜讻讬讞 讘诪住' 诪谞讞讜转 讜讻"讻 讘转讜住驻讜转 注讻"诇 讜诪讘讜讗专 讚住讘讜专 砖讗讬谉 讛讻讛谉 砖讝讜讻讛 讘讜 砖讞专讬转 讝讜讻讛 讘讜 注专讘讬转 讗诇讗 砖讞讜讝专 讜谞讻谞住 讘驻讬讬住 讛注专讘 讞讚砖讬诐 注诐 讬砖谞讬诐 讜讻诪讜 砖谞专讗讛 讚注转 讛专诪讘"诐 讘驻讬' 讛诪砖谞讛 住讜祝 驻"讜 讚转诪讬讚 讜讗转诪讛讗 讚讻诇 讘转专 讗讬驻讻讗 拽讗讝讬诇 诪诪"砖 讛讻讗 讚诇讗 讛讬讛 砖诐 驻讬讬住 讻诇诇 讜讻讜' 讜拽砖讬讗 谞诪讬 讚诇驻讜诐 诪住拽谞讗 讚讛讻讗 诪砖诪注 诇讗 讛讬讛 驻讬讬住 诇注专讘 讚讻诇讛讜 诪转谞讬讬转讗 讘砖讘转 讗讬讬专讜 讜转谞讗 讘转专讗 讻讬讬诇 诇转诪讬讚 讜拽讟专转 讘讛讻讬 讛讚讚讬 注讻"诇:
讜讗谞讗 讝注讬专讗 谞专讗讛 驻砖讜讟 讘注讬谞讬 讚讬砖 讟注讜转 住讜驻专 讘讚讘专讬 讛专讬讟讘"讗 讚讚祝 讬"讚 讜讻爪"诇 讗祝 诪讬 砖讛拽讟讬专 拽讟专转 砖讞专讬转 讞讜讝专 讜砖讜谞讛 讘讜 注专讘讬转 讜讛讬讬谞讜 讻诪"砖 讘住讜讙讬讬谉. 转讚注 讚砖诐 讘讚祝 讬"讚 讻转讘 讜讻谉 诪讜讻讬讞 讘诪住讻转 诪谞讞讜转 讜讻"讻 讛转讜住驻讜转. 讜讛讻讗 讘砖诪注转讬谉 讻转讘 讚诪讜讻讬讞 讘诪住' 诪谞讞讜转 讚讞讜讝专 讜砖讜谞讛 讘讜 讜讻讜' 讜讻谉 驻讬专砖讜 讘转讜住' 讜讗讬讱 讘讚祝 讬"讚 讻转讘 诇讛驻讱 砖讘诪住' 诪谞讞讜转 诪讜讻讞 讚讞讜讝专 讜诪驻讬住 讜讻"讻 讛转讜住驻讜转. 讜转讜 讚住讘专讗 讝讜 讚讘注专讘 诪驻讬住讬诐 诇拽讟专转 讞讚砖讬诐 注诐 讬砖谞讬诐 讗讬谉 诇讛 诪拽讜诐 讚讻讬讜谉 讚讗"专 讬讜讞谞谉 讚讗讬谉 诪驻讬住讬谉 注诇 转诪讬讚 砖诇 讘讬谉 讛注专讘讬讬诐 讗诇讗 讻讛谉 砖讝讻讛 砖讞专讬转 讝讜讻讛 讘讜 注专讘讬转 讗讬 讗诪专转 讘砖诇诪讗 讚诇拽讟专转 讘注讬谞谉 讞讚砖讬诐 讜诇讗 砖谞讛 讘讛 讗讚诐 讗诇讗 驻注诐 讗讞转 讜转讜 诇讗 讬砖 诪拽讜诐 诇讜诪专 讚讞讜讝专讬诐 讜诪驻讬住讬诐 讘砖讘讬诇 讛拽讟专转. 讗诇讗 讗讬 讗诪专转 讚讘拽讟专转 砖诇 讘讬谉 讛注专讘讬讬诐 谞讻谞住讬谉 讘驻讬讬住 讞讚砖讬诐 注诐 讬砖谞讬诐 诪讛 诪拽讜诐 诇驻讬讬住 讝讛 讜讗诪讗讬 讘拽讟专转 讞讜讝专 讜诪驻讬住 讜讗讬谞讜 讻砖讗专 注讘讜讚讜转 讚讝讜讻讛 讘讘拽专 讝讜讻讛 讘注专讘. 讜转讬诪讗 注诇 诪注诇转 讛专讘 讛诪讙讬讛 谞专"讜 诪讚讜注 拽住转"讜 讛讜住讙 讗讞讜专 诇讛拽砖讜转 讚讚讘专讬讜 讘讚祝 讬"讚 讞诇讜拽讬诐 谞诪讬 讘讛讜讻讞转 诪谞讞讜转 讜讚注转 讛转讜住' 讜讙诐 讛讗讬 讚讻转讬讘谞讗 讚讗讬谉 诪拽讜诐 诇住讘专讗 讛谞讝' 讻讬 注诇 讻诇 讗诇讬谉 讚讛讜讜 谞专讗讛 讘专讜专 讚爪"诇 讘讚讘专讬 讛专讬讟讘"讗 讚讚祝 讬"讚 讞讜讝专 讜砖讜谞讛 讘讜 注专讘讬转:
讜讛专诪讘"诐 驻"讚 讚转诪讬讚讬谉 讚讬谉 讚' 讻转讘 讜讝"诇 转诪讬讚 砖诇 讘讬谉 讛注专讘讬讬诐 讗讬谉 诪驻讬住讬谉 诇讜 驻讬讬住 讗讞专 讗诇讗 讻诇 讻讛谉 砖讝讻讛 讘注讘讜讚讛 诪谉 讛注讘讜讚讜转 砖讞专讬转 讬讝讻讛 讘讛 讘讬谉 讛注专讘讬讬诐 讞讜抓 诪谉 讛拽讟专转 砖讛谉 诪驻讬住讬谉 诇讛 驻讬讬住 讗讞讚 讘讬谉 讛注专讘讬讬诐 讜讬讘讗 讻诇 诪讬 砖诇讗 讛拽讟讬专 拽讟专转 诪注讜诇诐 诪讗谞砖讬 讗讜转讜 讘讬转 讗讘 讜讬驻讬住讜 注诇讬讛 讜讗诐 讻讘专 讛拽讟讬专讜 讻诇谉 诪讬诪讬讛谉 诪驻讬住讬谉 诇讛谉 讻诇谉 讘砖讞专讬转 讘驻讬讬住 砖诇讬砖讬 讜讝讛 砖讝讻讛 讘讛 砖讞专讬转 诪拽讟讬专讛 讘讬谉 讛注专讘讬诐 注讻"诇 讜谞专讗讛 驻砖讜讟 讚讚注转 讛专诪讘"诐 讚诪讗讬 讚讗诪专讜 讘砖诪注转讬谉 讻讬 转谞讬讗 讛讛讬讗 讘拽讟专转 讛讜讗 讬转讚 砖诇讗 转诪讜讟 讜讻谉 讛专砖讘"讗 讘转砖讜' 住讜祝 住讬' 注"讟 讻转讘 讗诪专 专' 讬讜讞谞谉 讗讬谉 诪驻讬住讬谉 注诇 转诪讬讚 砖诇 讘讬谉 讛注专讘讬诐 讜讻讜' 讜讗住讬拽谞讗 讞讜抓 诪拽讟专转 注"砖 讜讻谉 讛专诪"注 讘住' 讗诇驻住讬 讝讜讟讗 讛讘讬讗 讛讱 砖讬谞讜讬讗 诇专讗砖 驻讬谞讛. 讜住讜讘专 讛专诪讘"诐 讚讙诐 讘专讬转讗 讚拽转谞讬 讻砖诐 砖诪驻讬住讬谉 诇讜 讚讗讜拽诪' 讘砖讘转 诪"诪 住讬驻讗 讚讛讱 讘专讬转讗 讚拽转谞讬 讻砖诐 砖诪驻讬住讬谉 诇讛 讘讞讜诇 拽讗讬 讜诪砖讜"讛 驻诇讙讬谞讛讜 讚讗讬 诇讗 讛讜讛 注专讘讬谞讛讜 讗讬 谞诪讬 砖转讬拽 诪拽讟专转 讚讗讬 诇砖讘转 驻砖讬讟讗 讚讛讜讬讗 讻讻诇 讗讬谞讱 讗砖专 讞讜讝专讬谉 讜诪驻讬住讬谉. 讗诪谞诐 谞拽讟 讞诇讜拽讛 讘驻谞讬 注爪诪讛 讘拽讟专转 诇讗砖诪讜注讬谞谉 诇讻诇 讬讜诐. 讜讛拽讚讬诐 讞诇讜拽转 诪驻讬住讬谉 诇讜 诪砖讜诐 讚讗讬讬专讬 讘转诪讬讚 讜驻讬讬住讜转 讗讞专讜转 讛讙诐 讚拽讗讬 讘砖讘转. 讜讗讞"讱 转谞讬 讞诇讜拽转 拽讟讜专转 讜驻讬讬住讛 讜讛讜讗 讘讗讞讚. 讗讬 谞诪讬 讗拽讚诪讛 诇讞诇讜拽转 转诪讬讚 讛讙诐 讚讗讬讬专讬 讘砖讘转 诇讞讜讚 讜讛讚专 拽转谞讬 讞诇讜拽转 拽讟专转 讗祝 砖讛讬讗 讘讻诇 讬讜诐 诪砖讜诐 讚讞诇讜拽转 转诪讬讚 诪讬诇转讗 驻住讬拽转讗 讗讱 讞诇讜拽转 拽讟讜专转 诇讗讜 诪讬诇转讗 驻住讬拽转讗 讻诪"砖 讛专诪讘"诐 讚讗诐 讛拽讟讬专讜 讻诇谉 诪驻讬住讬谉 讻诇谉 讘砖讞专讬转 讜讛讝讜讻讛 砖讞专讬转 诪拽讟讬专讛 讘讬谉 讛注专讘讬诐 讜谞诪爪讗 讚拽讟专转 诇讗讜 诪讬诇转讗 驻住讬拽转讗 讚诪驻讬住讬谉 讘注专讘 讘讻诇 讬讜诐:
讜讘讛讻讬 谞讬讞讗 诇讚注转 讛专诪讘"诐 诪讗讬 讚讗诪专讜 讘住讜讙讬讬谉 讜诇诪讗讬 讚住"讚 诪注讬拽专讗 谞驻讬砖讬 诇讛讜 驻讬讬住讜转 讜讛讜讜 讘讛 讛转讜住驻讜转 讚讙诐 诇诪住拽谞讗 转拽砖讬 诇讬讛 拽讟专转. 讜诇讚注转 讛专诪讘"诐 讬砖 诇讜诪专 讚诇讗 拽"诇 诪拽讟专转 讚诇讗讜 诪讬诇转讗 驻住讬拽转讗 讛讬讗 讚讗诐 讛拽讟讬专讜 讻诇谉 讙诐 拽讟专转 讻砖讗专 注讘讜讚讜转 讚讛讝讜讻讛 砖讞专讬转 注讜砖讛 讘讬谉 注专讘讬诐 讜诪转谞讬' 讚拽转谞讬 讚' 驻讬讬住讜转 诪讬诇转讗 驻住讬拽转讗 拽转谞讬 讻讚诪砖谞讬 讛砖"住 讘讻讬 讛讗讬 讙讜讜谞讗 讘讚讜讻转讬 讗讞专讬谞讬 讜诇砖讬讟转 讛专诪讘"诐 专讜讜讞讗 住讜讙讬讬谉 讚转谞讗 诪注讜诇诐 诇讗 砖谞讛 讘讛 讗讚诐 讜诪讜讻讞 讚诇讗 讛拽讟讬专 讗诇讗 驻注诐 讗讞转 讜讛住诪"讙 注砖讬谉 拽爪"讘 讻转讘 讞讜抓 诪拽讟专转 砖诪驻讬住讬谉 讘讛 驻讬讬住 讗讞专 讜讗诪专讜 诪注讜诇诐 诇讗 砖谞讛 讗讚诐 讘讛 注"砖 讜讛转讜住驻讜转 讜讛专讬讟讘"讗 谞讚讞拽讜 讘讛. 讗讘诇 诇讛专诪讘"诐 讜住诪"讙 讜讛专砖讘"讗 讜讛专讘 讛诪讗讬专讬 讗转讬讬讗 讻驻砖讟讛 讚讗注"讙 讚讚讬谞讗 讛讜讗 讚讗诐 讻讘专 讛拽讟讬专讜 讻诇谉 讛讜"诇 讻砖讗专 注讘讜讚讜转 转谞讬 转谞讗 讚讛讬讜 专讘讬诐 讜诇讗 砖谞讛 讜讻讜' 讜诪"诪 讻讬讜谉 讚讚讬谞讗 讛讜讗 讚讗讬 讛拽讟讬专讜 讻诇谉 拽讟专转 讻讗讬谞讱 诇讗讜 诪讬诇转讗 驻住讬拽转讗 诪讬拽专讬. 讜讘诪讛 砖讻转讘谞讜 讘注谞讬讜转谞讜 谞转讬砖讘讜 讻诇 讛拽讜砖讬讜转 讗砖专 讛拽砖讛 讛专讘 讛诪讙讬讛 讘讞讬讚讜砖讬 讛专讬讟讘"讗 讜讻诪注讟 诪讘讬谉 专讬住讬 注讬谞讬讜 谞讬讻专 讚住讘专转 讛专诪讘"诐 讚讞讜讬讛 讗爪诇讜 注讚 砖转诪讛 注诇 诪讛专"诐 讚讬 诇讜谞讝讗谞讜 讜讛专诪"注 诪驻讗谞讜 砖转驻住讜 讻讛专诪讘"诐:

